polyglot-tagger/wikipedia-language-snippets-filtered huggingface dataset:
ನಾಗರಿಕ ರಕ್ಷಣೆ ಯೋಜನೆಕಾರರು ಮತ್ತು ಅಭಿವೃದ್ಧಿ ಅರ್ಥಶಾಸ್ತ್ರಜ್ಞರು ಸಾಮಾನ್ಯವಾಗಿ "ಕಠಿಣ" ಮತ್ತು "ಮೃದು" ಮೂಲಸೌಕರ್ಯ ಎರಡನ್ನೂ ಉಲ್ಲೇಖಿಸುತ್ತಾರೆ. ಇವುಗಳಲ್ಲಿ ಶಾಲೆಗಳು ಮತ್ತು ಆಸ್ಪತ್ರೆಗಳು, ಪೊಲೀಸ್ ಮತ್ತು ಅಗ್ನಿಶಾಮಕ ಮುಂತಾದ ತುರ್ತು ಸೇವೆಗಳು ಮೂಲ ಹಣಕಾಸು ಸೇವೆಗಳುಮುಂತಾದ ಸಾರ್ವ ಜನಿಕ ಸೇವೆಗಳು ಸೇರಿವೆ.
ಈ ಪದವು ಅಮೆರಿಕ ಇನ್ ರೂನ್ಸ್ ಪ್ರಕಟಣೆ ನಂತರ ರಾಷ್ಟ್ರ ದ "ಮೂಲಸೌಕರ್ಯ ಬಿಕ್ಕಟ್ಟಿನ" ಕುರಿತು ಸಾರ್ವಜನಿಕ-ನೀತಿ ಚರ್ಚೆ ಆರಂಭವಾದಾಗ 1980ರಲ್ಲಿ ಪ್ರಾಮುಖ್ಯತೆ ಗಳಿಸಿತು. ದಶಕಗಳ ಕಾಲ ಅಸಮರ್ಪಕ ಬಂಡವಾಳ ಮತ್ತು ಜನೋಪಯೋಗಿ ಕೆಲಸಗಳ ಕಳಪೆ ನಿರ್ವಹಣೆ ಕಾರಣದಿಂದ ಈ ಬಿಕ್ಕಟ್ಟು ಉಂಟಾಗಿದೆಯೆಂದು ಅಭಿಪ್ರಾಯ ವ್ಯಕ್ತವಾಗಿತ್ತು.
ಸಾರ್ವಜನಿಕ ಸ್ವಾಮ್ಯದ ಮೂಲಸೌಕರ್ಯಕ್ಕೆ ತೆರಿಗೆಗಳು, ಸುಂಕಗಳು ಅಥವಾ ಮೀಟರಿನ ಬಳಕೆ ಶುಲ್ಕದ ಮೂಲಕ ಪಾವತಿ ಮಾಡಬಹುದು. ಖಾಸಗಿ ಮೂಲಸೌಕರ್ಯಕ್ಕೆ ಮೀಟರಿ ಬಳಕೆ ಶುಲ್ಕದ ಮೂಲಕ ಸಾಮಾನ್ಯವಾಗಿ ಹಣ ಪಾವತಿ ಮಾಡಲಾಗುತ್ತದೆ. ಪ್ರಮುಖ ಬಂಡವಾಳ ಯೋಜನೆಗಳಿಗೆ ಸುದೀರ್ಘಾವಧಿಯ ಬಾಂಡ್‌ ಗಳನ್ನು ವಿತರಣೆ ಮಾಡುವ ಮೂಲಕ ಆರ್ಥಿಕ ನೆರವು ಪಡೆಯಲಾಗುತ್ತದೆ.
ಹಸಿರು ಮೂಲಸೌಕರ್ಯ ವು ಭೂ ಬಳಕೆ ಯೋಜನೆ ಕುರಿತ ನಿರ್ಧಾರಗಳಲ್ಲಿ ನೈಸರ್ಗಿಕ ಪರಿಸರದ ಪ್ರಾಮುಖ್ಯತೆ ಬಗ್ಗೆ ಗಮನಸೆಳೆಯುವ ಪರಿಕಲ್ಪನೆಯಾಗಿದೆ. ವಿಶೇಷವಾಗಿ ಸಹಜ ಪರಿಸರವ್ಯವಸ್ಥೆಯ ಜಾಲ ಒದಗಿಸಿದ ಜೀವರಕ್ಷಕ ಕಾರ್ಯಚಟುವಟಿಕೆಗಳಿಗೆ ಮಹತ್ವ ನೀಡಲಾಗಿದೆ. ಸುದೀರ್ಘಾವಧಿಯ ಪುಷ್ಟಿಕರ ಲಕ್ಷಣ ಬೆಂಬಲಿಸಲು ಅಂತರಸಂಪರ್ಕಕ್ಕೆ ಪ್ರಾಧಾನ್ಯ ನೀಡಲಾಗುತ್ತದೆ.
ಪ್ರಾಚೀನ ಚೀನಾದಲ್ಲಿ ನದಿಯಲ್ಲಿ ಸಾಗಣೆಗೆ ದೊಡ್ಡ ಕಾಲುವೆಗಳನ್ನು ವಾರಿಂಗ್ ಸ್ಟೇಟ್ಸ್ ಕಾಲದಿಂದ ನಿರ್ಮಿಸಲಾಯಿತು. ಇಲ್ಲಿಯವರೆಗೆ ಅತೀ ಉದ್ದದ ಕಾಲುವೆಯು ಗ್ರಾಂಡ್ ಕೆನಾಲ್ ಆಫ್ ಚೀನಾ ಆಗಿದ್ದು, ಅದು ಇಂದು ಉದ್ದದಲ್ಲಿ ವಿಶ್ವದಲ್ಲೇ ಅತೀ ಉದ್ದದ ಕಾಲುವೆಯಾಗಿ ಉಳಿದಿದ್ದು, 609ರಲ್ಲಿ ಅದರ ನಿರ್ಮಾಣಕಾರ್ಯ ಮುಗಿದಿತ್ತು.
ಆಸ್ತಿಯು ಹೇಗೆ ಕಾರ್ಯನಿರ್ವಹಿಸುತ್ತೆಂದು ಅಳೆಯಬಹುದಾದ ತಪಶೀಲುಗಳನ್ನು ಸ್ಥಾಪಿಸುವುದು.
ಇಂತಹ ಒಂದು ಪ್ರಯತ್ನವು ಮೂಲಸೌಕರ್ಯವನ್ನು ಆಸ್ತಿಗಳ ಜಾಲವೆಂದು ವ್ಯಾಖ್ಯಾನಿಸುತ್ತದೆ. ಇಡೀ ವ್ಯವಸ್ಥೆಯನ್ನು ನಮೂದಿತ ಸೇವೆಯ ಗುಣಮಟ್ಟದಲ್ಲಿ ಅನಿರ್ದಿಷ್ಟವಾಗಿ ನಿರ್ವಹಿಸಲು ಇಚ್ಛಿಸುತ್ತದೆ. ವ್ಯವಸ್ಥೆಯ ಭಾಗಗಳ ಸತತ ಬದಲಾವಣೆ ಮತ್ತು ನವೀಕರಣದ ಮೂಲಕ ಇದು ಸಾಧ್ಯವಾಗುತ್ತದೆ.
ಘನ ತ್ಯಾಜ್ಯ ದಹನ ಯಂತ್ರಗಳು ಮತ್ತು ಪ್ಲಾಸ್ಮಾ ಅನಿಲೀಕರಣ ಸೌಲಭ್ಯಗಳು.
ಇತರೆ ಬಳಕೆಗಳಲ್ಲಿ ಮೂಲಸೌಕರ್ಯ ಪದವು ಮಾಹಿತಿ ತಂತ್ರಜ್ಞಾನ, ಸಂವಹನದ ಅನೌಪಚಾರಿಕ ಮತ್ತು ಔಪಚಾರಿಕ ಮಾರ್ಗಗಳು, ತಂತ್ರಾಂಶ ಅಭಿವೃದ್ಧಿ ಸಾಧನಗಳು, ರಾಜಕೀಯ ಮತ್ತು ಸಾಮಾಜಿಕ ಜಾಲಗಳು ಅಥವಾ ನಿರ್ದಿಷ್ಟ ಗುಂಪುಗಳ ಸದಸ್ಯರು ಹೊಂದಿರುವ ನಂಬಿಕೆಗಳಾಗಿವೆ.
ಇದರಿಂದ ಜನರನ್ನು ತೆರವು ಮಾಡಲು ಮತ್ತು ತುರ್ತು ಸೇವೆ ಕಾರ್ಯನಿರ್ವಹಿಸಲು ಅಸಾಧ್ಯವಾಗುತ್ತದೆ. ಈ ಮಾರ್ಗಗಳನ್ನು ನಿರ್ಣಾಯಕ ಮೂಲಸೌಕರ್ಯವೆನ್ನುತ್ತಾರೆ. ಇದೇ ರೀತಿ ಏರ್‌ಲೈನ್ ಸಂಸ್ಥೆಗೆ ಆನ್‌ಲೈನ್ ಸೀಟು ಕಾದಿರಿಸುವ ವ್ಯವಸ್ಥೆಯು ನಿರ್ಣಾಯಕ ಮೂಲಸೌಕರ್ಯವಾಗಿರಬಹುದು.
ಮಧ್ಯಕಾಲೀನ ಇಸ್ಲಾಂ ಜಗತ್ತಿನಲ್ಲಿ ಅನೇಕ ರಸ್ತೆಗಳು ಅರಬ್ ಸಾಮ್ರಾಜ್ಯದಾದ್ಯಂತ ನಿರ್ಮಿಸಲಾಗಿತ್ತು. ಬಹುಮಟ್ಟಿನ ಅತ್ಯಾಧುನಿಕ ರಸ್ತೆಗಳು ಬಾಗ್ದಾದ್, ಇರಾಕ್‌ಗೆ ಸೇರಿದ್ದಾಗಿದ್ದು, ಅವನ್ನು 8ನೇ ಶತಮಾನದಲ್ಲಿ ಟಾರ್‌ನೊಂದಿಗೆ ನೆಲಗಟ್ಟು ಹಾಕಲಾಗುತ್ತಿತ್ತು.
ಪ್ರಥಮ ರಸ್ತೆಗಳು ಕಾಲುಹಾದಿಗಳಾಗಿದ್ದು, ನ್ಯಾಚೆಜ್ ಟ್ರೇಸ್ ಮುಂತಾದ ಆಹಾರಕ್ಕಾಗಿ ಹುಡುಕುವ ಪ್ರಾಣಿಗಳ ಹೆಜ್ಜೆಗುರುತುಗಳನ್ನು ಅನುಸರಿಸಿದೆ. ಪ್ರಥಮ ನೆಲಗಟ್ಟಿನ ಬೀದಿಗಳನ್ನು 4000ನೇ ಯಲ್ಲಿ ಅರ್‌ ನಲ್ಲಿ ನಿರ್ಮಿಸಲಾಯಿತು.
ಕಾಲುವೆಗಳು, ರೈಲುಮಾರ್ಗಗಳು, ಹೆದ್ದಾರಿಗಳು, ವಾಯುಮಾರ್ಗಗಳು ಮತ್ತು ಕೊಳವೆಮಾರ್ಗಗಳು ನೋಡಿ ಗ್ರಬ್ಲರ್ ಈ ಮೂಲಸೌಕರ್ಯಗಳ ಇತಿಹಾಸ ಮತ್ತು ಪ್ರಾಮುಖ್ಯತೆ ಬಗ್ಗೆ ವಿವರವಾದ ಚರ್ಚೆಯನ್ನು ಒದಗಿಸುತ್ತದೆ.
"ಮೂಲಸೌಕರ್ಯಗಳು ಪರಿಸರರಚನೆ ಮೇಲೆ ಹಾನಿಕರ, ಸುದೀರ್ಘ ಮತ್ತು ಸಂಭಾವ್ಯ ಸರಿಪಡಿಸಲಾಗದ ಪರಿಣಾಮಗಳನ್ನು ಉಂಟುಮಾಡುತ್ತದೆ."
ಕೆಳಗಿನವು "ಕಠಿಣ" ಮೂಲಸೌಕರ್ಯಕ್ಕೆ ಮತ್ತು "ಮೃದು" ಮೂಲಸೌಕರ್ಯಕ್ಕೆ ಬಳಸುವ ವಿಶೇಷ ಸೌಲಭ್ಯಗಳಿಗೆ ಮುಖ್ಯವಾಗಿ ಸಂಬಂಧಿಸಿದೆ.
ಮೂಲಸೌಕರ್ಯ ಪದವನ್ನು ಸಾಮಾನ್ಯವಾಗಿ ಕೆಳಗಿನ ವ್ಯಾಪಿಸಿದ ಅಥವಾ ಸಂಬಂಧಿಸಿದ ಪರಿಕಲ್ಪನೆಗಳಿಂದ ತಪ್ಪಾಗಿ ಗ್ರಹಿಸಲಾಗುತ್ತದೆ.
ಮೂಲಸೌಕರ್ಯದಲ್ಲಿ ಬಂಡವಾಳವು ಆರ್ಥಿಕ ಅಭಿವೃದ್ಧಿಗೆ ಅಗತ್ಯವಾದ ಮೂಲಸೌಕರ್ಯ ಬಂಡವಾಳದ ಭಾಗವಾಗಿದೆ.
ಅಮೆರಿಕನ್ ಸೊಸೈಟಿ ಆಫ್ ಸಿವಿಲ್ ಎಂಜಿನಿಯರ್ಸ್ ತಯಾರಿಸಿದ 2009ನೇ ವರದಿ ಪತ್ರವು ಅಮೆರಿಕದ ಮೂಲಸೌಕರ್ಯಕ್ಕೆ "" ಗ್ರೇಡ್ ನೀಡಿದೆ.
ನಂತರ 1970ರ ದಶಕದಲ್ಲಿ ನಗರ ಯೋಜಕರು ಆಧುನಿಕ ನಾಗರಿಕ ಅರ್ಥದಲ್ಲಿ ಆ ಪದವನ್ನು ಅಳವಡಿಸಿಕೊಂಡರು.
ಮಿಯಾಮಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಮತ್ತು ಮಿಯಾಮಿ ಬಂದರುಗಳು ದೇಶದ ಅತ್ಯಂತ ಹೆಚ್ಚು ಬಿಡುವಿರದ, ಸತತವಾಗಿ ಕಾರ್ಯ ನಿರ್ವಹಿಸುವ ಬಂದರುಗಳೆಂದು ಹೆಸರುವಾಸಿಯಾಗಿವೆ. ವಿಶೇಷವಾಗಿ, ದಕ್ಷಿಣ ಅಮೇರಿಕ ಮತ್ತು ಕೆರೀಬಿಯನ್ ನ ಬಿಡುವಿಲ್ಲದ ಸರಕು ಸಾಗಾಣಿಕೆಯ ಪ್ರವೇಶ ದ್ವಾರಗಳೆನಿಸಿವೆ. ಇದರ ಜೊತೆಗೆ, ಡೌನ್ ಟೌನ್ ಬೃಹತ್ ಮಟ್ಟದ, ಅಂತರಾಷ್ಟ್ರೀಯ ಬ್ಯಾಂಕುಗಳ ಕೇಂದ್ರೀಕೃತ ಕಾರ್ಯಸ್ಥಾನವನ್ನು, ಮಿಯಾಮಿಯ ಆರ್ಥಿಕ ಜಿಲ್ಲೆ ಎಂದೇ ಹೆಸರಾಗಿರುವ ಬ್ರಿಕೆಲ್ ನಲ್ಲಿ ಹೊಂದಿದೆ. ಮಿಯಾಮಿಗೆ ೨೦೦೩ರಲ್ಲಿ ಜರುಗಿದ ಫ್ರೀ ಟ್ರೇಡ್ ಏರಿಯಾ ಆಫ್ ದಿ ಅಮೆರಿಕನ್ಸ್ ನೆಗೊಶಿಯೇಶನ್ಸ್ ಸಮಾವೇಶದ ಅತಿಥೇಯ ನಗರ ಎಂಬ ಹೆಗ್ಗಳಿಕೆಯೂ ಇದ್ದು, ಇದು ಅತಿಮುಖ್ಯ ಟ್ರೇಡಿಂಗ್ ಬ್ಲಾಕ್ ಗಳ ಕೇಂದ್ರಕಾರ್ಯಸ್ಥಾನಗಳ ಪೈಕಿ ಒಂದೆನಿಸಿದೆ.
ಪ್ರವಾಸೋದ್ಯಮ, ಮಿಯಾಮಿಯ ಮತ್ತೊಂದು ಪ್ರಮುಖ ಉದ್ದಿಮೆಯಾಗಿದೆ. ಮಿಯಾಮಿಯಲ್ಲಿರುವ ಬೀಚುಗಳು, ಸಮ್ಮೇಳನಗಳು, ಉತ್ಸವಗಳು ಮತ್ತು ಸಮಾರಂಭಗಳು, ದೇಶಾದ್ಯಂತ, ವಿಶ್ವದಾದ್ಯಂತ ವರ್ಷಕ್ಕೆ ಸುಮಾರು ೧೨ ದಶಲಕ್ಷ ಪ್ರವಾಸಿಗರನ್ನು ಬರಮಾಡಿಕೊಳ್ಳುತ್ತವೆ ಮತ್ತು ಇದಕ್ಕೆ ತಗುಲುವ ವೆಚ್ಚ ಸುಮಾರು $೧೭.೧ ಬಿಲಿಯನ್ ಗಳಷ್ಟು. ಸೌತ್ ಬೀಚ್ ನಲ್ಲಿರುವ ಐತಿಹಾಸಿಕ ಆರ್ಟ್ ಡೆಕೋ ಜಿಲ್ಲೆ ತನ್ನಲ್ಲಿನ ಜನಪ್ರಿಯ ನೈಟ್ ಕ್ಲಬ್ ಗಳು, ಬೀಚುಗಳು, ಇತಹಾಸ ಪ್ರಸಿದ್ಧ ಕಟ್ಟಡಗಳು, ಮತ್ತು ಮಾರುಕಟ್ಟೆಗಾಗಿ ವಿಶ್ವದ ಅತ್ಯಂತ ಮನೋಹರ ನಗರಗಳಲ್ಲಿ ಒಂದೆನಿಸಿದೆ. ಇಲ್ಲಿ ಮುಖ್ಯವಾಗಿ ಗಮನಿಸಬೇಕಾಗಿರುವುದು, ಮಿಯಾಮಿ ನಗರ ಮತ್ತು ಮಿಯಾಮಿ ಬೀಚ್, ಬೇರೆ ಬೇರೆ ಸ್ಥಳಗಳು ಎನ್ನುವುದು.
ಹಲವಾರು ಪ್ರಮುಖ ಕಂಪನಿಗಳ ಕೇಂದ್ರಕಾರ್ಯಸ್ಥಾನಗಳು ಮಿಯಾಮಿ ಮತ್ತದರ ಸುತ್ತಮುತ್ತಲಿನ ನಗರಗಳಲ್ಲಿ ನೆಲೆಗೊಂಡಿವೆ.
ಅಲಿಯೇನ್ವೇರ್, ಆರ್ಕಿಟೆಕ್ಟೋನಿಕಾ, ಆರೋ ಏರ್, ಬಕಾರ್ಡಿ, ಬೆನಿಹಾನ, ಬ್ರೈಟ್ ಸ್ಟಾರ್ ಕಾರ್ಪೋರೇಶನ್, ಬರ್ಗರ್ ಕಿಂಗ್, ಸೆಲೆಬ್ರಿಟಿ ಕ್ರೂಸಸ್, ಕಾರ್ನೈವಲ್ ಕಾರ್ಪೋರೇಶನ್, ಕಾರ್ನೈವಲ್ ಕ್ರೂಸ್ ಲೈನ್ಸ್, ಕಾಂಪ್, ಕ್ರಿಸ್ಪಿನ್ ಪೋರ್ಟರ್ + ಬೊಗಸ್ಕಿ, ಎಸ್ಪಿರಿಟೋ ಸ್ಯಾಂಟೋ ಫೈನಾನ್ಶಿಯಲ್ ಗ್ರೂಪ್, ಫಿಜ್ಬೇರ್.ಕಾಂ, ಗ್ರೀನ್ ಬರ್ಗ್ ಟ್ರೋವ್ರಿಗ್, ಇಂಟರ್ವಲ್ ಇಂಟರ್ನ್ಯಾಷನಲ್, ಲೆನ್ನರ್, ನಾರ್ವೆಯನ್ ಕ್ರೂಸ್ ಲೈನ್ಸ್, ಪೆರ್ರಿ ಎಲ್ಲಿಸ್ ಇಂಟರ್ನ್ಯಾಷನಲ್, ಇಂಟರ್ನ್ಯಾಷನಲ್, ರಾಯಲ್ ಕೆರೀಬಿಯನ್ ಕ್ರೂಸ್ ಲೈನ್ಸ್, ರೈಡರ್ ಸಿಸ್ಟಮ್ಸ್, ಸೀಬೋರ್ನ್ ಕ್ರೂಸ್ ಲೈನ್, ಟೆಲಿಫೋನಿಕಾ , ಟೆಲಿಫ್ಯುಚುರಾ, ಟೆಲಿಮುಂಡೋ, ಯುನಿವಿಶನ್, ಯು.ಎಸ್. ಸೆಂಚುರಿ ಬ್ಯಾಂಕ್ ಮತ್ತು ವರ್ಲ್ಡ್ ಫ್ಯುಎಲ್ ಸರ್ವಿಸಸ್. ಲ್ಯಾಟಿನ್ ಅಮೇರಿಕಾದ ಸಂಪರ್ಕ ಹೆಚ್ಚು ಇರುವುದರಿಂದ ಮಿಯಾಮಿ ಲ್ಯಾಟಿನ್ ಅಮೇರಿಕಾದ, ೧೪೦೦ಕ್ಕೂ ಅಧಿಕ ಬಹುರಾಷ್ಟ್ರೀಯ ಸಂಸ್ಥೆಗಳ ಹೆಡ್ ಕ್ವಾರ್ಟರ್ಸ್ ಕಾರ್ಯಗಳನ್ನು ನಿರ್ವಹಿಸುತ್ತದೆ. ಅವುಗಳಲ್ಲಿ ಮುಖ್ಯವಾದ ಕೆಲವೆಂದರೆ,
ಅಮೇರಿಕನ್ ಏರಲೈನ್ಸ್, ಸಿಸ್ಕೋ, ಡಿಸ್ನೀ, ಎಕ್ಸಾನ್, ಫೆಡ್ ಎಕ್ಸ್, ಕ್ರಾಫ್ಟ್ ಫೂಡ್ಸ್, ಮೈಕ್ರೋಸಾಫ್ಟ್, ಒರಾಕಲ್, ಕಮ್ಯುನಿಕೇಶನ್ಸ್, ಸೋನಿ, ವೀಸಾ ಇಂಟರ್ ನ್ಯಾಷನಲ್, ಮತ್ತು ವಾಲ್-ಮಾರ್ಟ್.
೨೦೦೪ರ ಯು.ಎಸ್. ಸೆನ್ಸಸ್ ಬ್ಯೂರೋದ ಸಮೀಕ್ಷೆಗಳ ಪ್ರಕಾರ, ಮಿಯಾಮಿಯು, ಫೆಡರಲ್ ಪಾವೆರ್ಟಿ ರೇಖೆಯ ಕೆಳಗೆ ಬರುವ, ಅತಿ ಹೆಚ್ಚಿನ ಕೌಟುಂಬಿಕ ಆದಾಯಗಳಿರುವ, ಮೂರನೆಯ ದೊಡ್ಡ ನಗರವೆನಿಸಿದೆ. ಇದು ಅಮೇರಿಕಾದ ಮೂರನೆಯ ಬಡತನದ ನಗರವೆನಿಸಿದೆ. ಇದಕ್ಕೂ ಮೊದಲಿನ ಸರದಿಯಲ್ಲಿ ನಿಲ್ಲುವ ನಗರಗಳೆಂದರೆ, ಡೆಟ್ರಾಯ್ಟ್, ಮಿಚಿಗನ್ , ಎಲ್ ಪಾಸೋ, ಟೆಕ್ಸಾಸ್ . ೨೦೦೧ರಲ್ಲಿ, ಸ್ಥಳೀಯ ಸರಕಾರವೇ ದಿವಾಳಿಯೆದ್ದು ಹೋಗಿದ್ದ ಕೆಲವೇ ಕೆಲವು ನಗರಗಳ ಪೈಕಿ ಮಿಯಾಮಿಯೂ ಒಂದು. ಇಷ್ಟೆಲ್ಲದರ ನಡುವೆಯೂ, ಆ ಸಮಯದಿಂದ ಮಿಯಾಮಿಯು ಮರುಹುಟ್ಟನ್ನು ಪಡೆಯುತ್ತಲೇ ಇದೆ. ೨೦೦೮ರಲ್ಲಿ, ಫೋರ್ಬ್ಸ್ ಪತ್ರಿಕೆಯ ಸಮೀಕ್ಷೆಯ ಪ್ರಕಾರ, ಮಿಯಾಮಿ ಅಮೇರಿಕಾದ ಅತ್ಯಂತ ಸ್ವಚ್ಛ ನಗರ ಎಂಬ ಹೆಗ್ಗಳಿಕೆಗೆ ಪಾತ್ರವಾಗಿತ್ತು. ಇದಕ್ಕೆ ಕಾರಣವಾಗಿದ್ದು, ವರ್ಷಪೂರ್ತಿ ಆ ನಗರದಲ್ಲಿ ಲಭ್ಯವಿದ್ದ ಶುದ್ಧಗಾಳಿ, ಎಲ್ಲೆಡೆಯೂ ಕಂಡು ಬರುತ್ತಿದ್ದ ದಟ್ಟಹಸಿರು ವಾತಾವಾರಣ, ಶುದ್ಧ ಕುಡಿಯುವ ನೀರು, ಸ್ವಚ್ಛ ಬೀದಿಗಳು ಮತ್ತು ನಗರದೆಲ್ಲೆಡೆ ಸೈಕ್ಲಿಂಗ್ ಮಾಡಬಹುದಾಗಿದ್ದ ಮುಕ್ತ ವಾತಾವರಣ. ೨೦೦೯ರಲ್ಲಿ, ನಡೆಸಿದ, ವಿಶ್ವದ ೭೩ ನಗರಗಳ ಅಧ್ಯಯನದ ಪ್ರಕಾರ, ಮಿಯಾಮಿ ಅಮೇರಿಕಾದ ಅತ್ಯಂತ ಶ್ರೀಮಂತ ನಗರವಾಗಿತ್ತು. ಕೊಳ್ಳುವಿಕೆಯ ಬಲದ ವಿಷಯದಲ್ಲಿ ವಿಶ್ವದರ್ಜೆಯಲ್ಲಿ ಅದರ ಸ್ಥಾನ ಐದನೆಯದಾಗಿತ್ತು.
ಮಿಯಾಮಿ ಮತ್ತದರ ಉಪನಗರಗಳು ಫ್ಲೋರಿಡಾ ಎವರ್ಗ್ಲೆಡ್ಸ್ ನಿಂದ ಪಶ್ಚಿಮಕ್ಕೆ ಮತ್ತು ಬಿಸ್ಕೆನ್ ಬೇನಿಂದ ಪೂರ್ವಕ್ಕೆ, ವಿಶಾಲವಾದ ಭೂಪ್ರದೇಶದ ಮೇಲೆ ಸ್ಥಿತವಾಗಿವೆ. ಬಿಸ್ಕೆನ್ ಬೇ, ಪೂರ್ವದಿಂದ ಉತ್ತರಕ್ಕೆ ಫ್ಲೋರಿಡಾ ಬೇ ತನಕ ಮತ್ತು ಒಕೀಕೊಬೀ ಸರೋವರದ ತನಕ ಚಾಚಿಕೊಂಡಿದೆ. ಸಮುದ್ರ ಮಟ್ಟದಿಂದ ಮೇಲೆ ಇರುವ ಈ ಪ್ರದೇಶವು ಮೇಲ್ಭಾಗಕ್ಕೆ ಏಳುವುದು ತೀರಾ ಅಪರೂಪ ಮತ್ತು ಸರಾಸರಿ ಮಧ್ಯಮ ಸಮುದ್ರ ಮಟ್ಟದಿಂದ ಮೇಲಕ್ಕೆ, ಕೆಲವು ಪ್ರದೇಶಗಳಲ್ಲಿ, ವಿಶೇಷವಾಗಿ ಕಡಲ ತೀರದ ಪ್ರದೇಶಗಳಲ್ಲಿ ಮಾತ್ರವೇ ಮೇಲೆ ಬರುತ್ತದೆ. ಅತಿ ಹೆಚ್ಚಿನ ಉಬ್ಬುತಗ್ಗುಗಳು ಮಿಯಾಮಿ ಕಡಲ ತೀರದಲ್ಲಿ, ಮಿಯಾಮಿ ಕಲ್ಲು ದಿಣ್ಣೆಯಗುಂಟ ಕಾಣಸಿಗುತ್ತವೆ. ಇದರ ಹೆಚ್ಚಿನ ಭಾಗವು ಪೂರ್ವ ಮಿಯಾಮಿ ನಗರ ಪ್ರದೇಶದಲ್ಲಿ ಹರಡಿಕೊಂಡಿದೆ. ನಗರದ ಹೆಚ್ಚಿನ ಭೂಭಾಗವು ಬಿಸ್ಕೆನ್ ಬೇಯ ತೀರಾ ಪ್ರದೇಶದ ಮೇಲೆ ವಿಸ್ತರಿಸಿಕೊಂಡಿದ್ದು, ಹಲವಾರು ನೂರು ನೈಸರ್ಗಿಕ ಮತ್ತು ಕೃತಕವಾಗಿ ನಿರ್ಮಿಸಲಾಗಿರುವ ಕಡಲುದ್ವೀಪತಡೆಗಳಿಂದ ಸುತ್ತುವರಿದಿದೆ. ಇದರಲ್ಲೇ ಅತಿ ದೊಡ್ಡ ಕಡಲು ದ್ವೀಪವು ಮಿಯಾಮಿ ಬೀಚ್ ಮತ್ತು ಸೌತ್ ಬೀಚ್ ನ್ನು ಹೊಂದಿದೆ. ದಿ ಗಲ್ಫ್ ಸ್ಟ್ರೀಮ್, ಒಂದು ಬೆಚ್ಚನೆಯ ಕಡಲ ಪ್ರವಾಹವಾಗಿದ್ದು, ಸಮುದ್ರ ತೀರದಿಂದ ಸ್ವಲ್ಪ ಮುಂದೆ ಬಂದು, ಉತ್ತರಕ್ಕೆ ಹರಿಯುತ್ತದೆ. ಇದು ನಗರದ ಹವಾಮಾನವನ್ನು ವರ್ಷವಿಡೀ ಹದವಾಗಿ, ಬೆಚ್ಚಗೆ ಇಟ್ಟಿರುತ್ತದೆ.
ಪ್ರಸ್ತುತ, ಮಿಯಾಮಿ ಪ್ರದೇಶವು ಅಪಾರ ಪ್ರಮಾಣದ ಜನಸಂಖ್ಯೆಯನ್ನು, ಪರಿಮಾಣಿತ ನಾಗರೀಕ ಸಮಾಜವನ್ನು ಮತ್ತು ಶಾಶ್ವತ ನಿವಾಸಿಗಳನ್ನು ವಿಶ್ವದೆಲ್ಲೆಡೆಯಿಂದ ಹೊಂದಿದೆ. ಆ ದೇಶಗಳಲ್ಲಿ, ಅರ್ಜೆಂಟಿನಾ, ಬಹಾಮಿಯನ್, ಬರ್ಬಾಡಿಯನ್, ಬೋಲೆವಿಯ, ಬ್ರೆಜಿಲ್, ಕೆನಡಾ, ಚಿಲಿ, ಚೀನಾ, ಕೊಲಂಬಿಯಾ, ಕೋಸ್ಟಾ ರಿಕಾ, ಕ್ಯೂಬಾ, ಡೊಮಿನಿಕನ್, ಏಕ್ಯುಎಡರ್, ಫ್ರಾನ್ಸ್, ಜರ್ಮನಿ, ಗ್ರೀಸ್, ಗ್ವಾಟೆಮಾಲ, ಗ್ವಯಾನ, ಹೈಟಿ, ಹೊಂಡ್ಯೂರ, ಜಮೈಕಾ, ಕೊರಿಯಾ, ಭಾರತ, ಇಟಲಿ, ಮೆಕ್ಸಿಕೋ, ನಿಕರಗುವಾ, ಪನಾಮಾ, ಪೆರು, ರಷಿಯಾ, ಸಾಲ್ವಡಾರ್, ಸ್ಪೇನ್, ಟ್ರಿನಿಡಾಡ್ ಮತ್ತು ಟೊಬ್ಯಾಗೋನಿ, ಟರ್ಕಿ, ದಕ್ಷಿಣ ಆಫ್ರಿಕಾ, ವೆನೆಜುವೆಲಾ, ಪ್ಯುಯರ್ಟೋ ರಿಕಾ ಮೊದಲಾದವು. ಮೇಲ್ನೋಟಕ್ಕೆ ಮಿಯಾಮಿ, ಲ್ಯಾಟಿನೋ ಮತ್ತು ಬ್ಲ್ಯಾಕ್ ಜನಾಂಗದವರಾದ ಕೆರಿಬಿಯನ್ ವಲಸೆಗಾರನ್ನು ಹೊಂದಿದ್ದರೂ, ಅಪಾರ ಸಂಖ್ಯೆಯ ಫ್ರೆಂಚ್, ಫ್ರೆಂಚ್-ಕೆನೆಡಿಯನ್, ಜರ್ಮನ್, ಇಟಾಲಿಯನ್ ಮತ್ತು ರಶಿಯನ್ ಸಮುದಾಯದವರೂ ಸಹ ನೆಲೆಸಿದ್ದಾರೆ. ಈ ಸಮುದಾಯಗಳು ಮಿಯಾಮಿ ಮತ್ತದರ ಉಪನಗರಗಳಲ್ಲಿ ಗಣನೀಯ ಸಂಖ್ಯೆಯಲ್ಲಿ, ಗಮನಾರ್ಹವಾಗಿ ನೆಲೆಗೊಂಡಿದ್ದಾರೆ. ಆ ಉಪನಗರಗಳಲ್ಲಿ ಕೆಲವೆಂದರೆ, ಲಿಟಲ್ ಬ್ಯೋನಸ್ ಏರ್ಸ್, ಲಿಟಲ್ ಹೈಟಿ, ಲಿಟಲ್ ಹವಾನಾ, ಲಿಟಲ್ ಮನಾಗುವಾ, ಲಿಟಲ್ ಬ್ರೆಜಿಲ್, ಲಿಟಲ್ ಮಾಸ್ಕೋ, ಲಿಟಲ್ ಸ್ಯಾನ್ ಜುಆನ್, ಮತ್ತು ಲಿಟಲ್ ಟೆಲ್ ಅವಿವ್.
ಜೂಲಿಯ ಟಟಲ್ ಎಂಬ ಕ್ಲೀವ್ ಲ್ಯಾಂಡ್ ಮೂಲದ, ಕಿತ್ತಳೆಯನ್ನು ಬೆಳೆಯುತ್ತಿದ್ದ ಒಬ್ಬ, ಸ್ಥಳೀಯ, ಶ್ರೀಮಂತ ಮಹಿಳೆಯಿಂದ ಸುಪರ್ದಿಗೆ ತೆಗೆದುಕೊಳ್ಳಲ್ಪಟ್ಟ, ಅಮೇರಿಕಾದ ಏಕೈಕ ಮಹಾನಗರವೆಂಬ ಖ್ಯಾತಿಯೂ ಮಿಯಾಮಿಯದ್ದು. ತನ್ನ, ಮೊದಮೊದಲ ಬೆಳವಣಿಗೆಯ ಕಾಲದಲ್ಲಿ, ಮಿಯಾಮಿ ನಗರವು 'ಬಿಸ್ಕೆನ್ ಬೇ ಕಂಟ್ರಿ' ಎಂದೇ ಹೆಸರಾಗಿತ್ತು. ಆಗೆಲ್ಲ ಪ್ರಕತವಾಗುತ್ತಿದ್ದ ಪತ್ರಿಕಾ ವರದಿಗಳು ಮಿಯಾಮಿ ನಗರವನ್ನು ಭವಿಷ್ಯದ, ಮಹಾಭಯಂಕರ ನಗರವಾಗಿಯೇ ವರ್ಣಿಸುತ್ತಿದ್ದವು. ಫ್ಲೋರಿಡಾದ ಅತ್ಯಂತ ಸುಂದರವಾದ ಕಟ್ಟಡಗಳ ನಗರ ಎಂತಲೂ ಮಿಯಾಮಿ ಹೆಸರಾಗಿದ್ದಿತು. ೧೮೯೪-೧೮೯೫ರ ಮಹಾ ಹಿಮಪಾತವು, ಮಿಯಾಮಿಯ ಬೆಳವಣಿಗೆಯನ್ನು ತ್ವರಿತಗೊಳಿಸಿತೆಂದೆ ಹೇಳಬಹುದು. ಇಡೀ ಫ್ಲೋರಿಡಾ ಪ್ರಾಂತ್ಯದಲ್ಲಿ, ಮಿಯಾಮಿ ಒಂದರಲ್ಲಿಯೇ ಬೆಳೆಗಳು ನಾಶವಾಗದೇ ಇದ್ದುದೂ ಈ ಕ್ಷಿಪ್ರ ಬೆಳವಣಿಗೆಗೆ ಕಾರಣವಾಗಿತ್ತು. ಕಾಲಾನುಕ್ರಮದಲ್ಲಿ, ಜೂಲಿಯಾ ಟಟಲ್, ರೈಲ್ವೆ ಮಹಾಉದ್ಯಮಿಯಾಗಿದ್ದ ಹೆನ್ರಿ ಫ್ಲಾಗರ್ ನನ್ನು, ಫ್ಲೋರಿಡಾದ ಪೂರ್ವ ಕೋಸ್ಟಲ್ ರೈಲ್ವೆಮಾರ್ಗವನ್ನು ಮಿಯಾಮಿಯವರೆಗೆ ವಿಸ್ತರಿಸುವಂತೆ ಮನವೊಲಿಸುತ್ತಾಳೆ. ಅದೇ ಕಾರಣಕ್ಕಾಗಿ ಆಕೆ 'ಮಿಯಾಮಿಯ ಮಹಾತಾಯಿ' ಎಂತಲೇ ಹೆಚ್ಚು ಜನಪ್ರಿಯಳು. ಮಿಯಾಮಿಯು ಅಧಿಕೃತವಾಗಿ ೧೮೯೬ರ ಜುಲೈ ೨೮ರಂದು, ಕೇವಲ ೩೦೦ ಜನರ ಜನಸಂಖ್ಯೆಯೊಂದಿಗೆ, ನಗರ ಪ್ರದೇಶವೆಂದು ಘೋಷಿಸಲ್ಪಟ್ಟಿತು.
ಮಿಯಾಮಿಯು ಹಲವಾರು ಪ್ರತಿಷ್ಟಿತ, ರೋಮನ್ ಕೆಥೋಲಿಕ್, ಜ್ಯೂಯಿಶ್, ಮತ್ತು ಹೆಸರಿಸದ ಪಂಥಗಳ ಖಾಸಗಿ ಶಾಲೆಗಳನ್ನು ಹೊಂದಿದೆ. ದಿ ಆರ್ಕ್ಡಿಯೋಸೆಸ್ ಆಫ್ ಮಿಯಾಮಿ ಸಂಸ್ಥೆಯು ನಗರದ ಕೆಥೋಲಿಕ್ ಶಾಲೆಗಳನ್ನು ನಡೆಸುತ್ತದೆ. ಅವುಗಳಲ್ಲಿ ಪ್ರಮುಖವಾದವು: ಅವರ್ ಲೇಡಿ ಆಫ್ ಲೋರ್ಡೆಸ್ ಅಕಾಡೆಮಿ, ಸೆಂಟ್. ಹಗ್ ಕೆಥೋಲಿಕ್ ಸ್ಕೂಲ್, ಸೆಂಟ್. ಆಗ್ತಾ ಕೆಥೋಲಿಕ್ ಸ್ಕೂಲ್, ಸೆಂಟ್ ತೆರೇಸಾ ಸ್ಕೂಲ್, ಲಾ ಸ್ಯಾಲೆ ಹೈಸ್ಕೂಲ್, ಮೊನ್ಸಿನಾರ್ ಎಡ್ವರ್ಡ್ ಪೇಸ್ ಹೈಸ್ಕೂಲ್, ಕ್ಯಾರಲ್ಟನ್ ಸ್ಕೂಲ್ ಆಫ್ ದಿ ಸೇಕ್ರೆಡ್ ಹಾರ್ಟ್, ಕ್ರಿಸ್ಟೋಫರ್ ಕೊಲಂಬಸ್ ಹೈಸ್ಕೂಲ್, ಆರ್ಕ್ ಬಿಷಪ್ ಕರ್ಲಿ-ನೋಟ್ರ್ ಡೆಂ ಹೈಸ್ಕೂಲ್, ಸೆಂಟ್. ಬ್ರೆಂಡನ್ ಹೈಸ್ಕೂಲ್, ಮತ್ತು ಇತರೆ ಅಸಂಖ್ಯಾತ ಪೂರ್ವಪ್ರಾಥಮಿಕ ಮತ್ತು ಹೈಸ್ಕೂಲುಗಳು ಸೇರಿವೆ. ಮಿಯಾಮಿಯ ಇತರೆ ಕೆಲ ಪ್ರಖ್ಯಾತ, ಯಾವುದೇ ನಿರ್ದಿಷ್ಟ ಪಂಗಡಗಳಿಗೆ ಸೇರದ, ಖಾಸಗಿ ಶಾಲೆಗಳು: ರಾನ್ಸಂ ಎವರ್ಗ್ಲೇಡ್ಸ್, ಗಲಿವರ್ ಪ್ರಿಪರೆಟರಿ ಸ್ಕೂಲ್, ಮಿಯಾಮಿ ಕಂಟ್ರಿ ಡೇ ಸ್ಕೂಲ್ ಮುಂತಾದವುಗಳು ಸಾಂಪ್ರದಾಯಿಕವಾಗಿ ನಗರದ ಅತಿ ಪ್ರತಿಷ್ಠಿತ ಶಾಲೆಗಳೆನಿಸಿವೆ. ಮಿಯಾಮಿ ಹೊರವಲಯದ ಇತರ ಶಾಲೆಗಳೆಂದರೆ, ಬೆಲೆನ್ ಜೆಸ್ಯೂಟ್ ಪೂರ್ವ ಪ್ರಾಥಮಿಕ ಶಾಲೆ, ಸ್ಯಾಮುಯೆಲ್ ಶೆಕ್ ಹಿಲೆಲ್ ಕಮ್ಯುನಿಟಿ ಡೇ ಸ್ಕೂಲ್ ಮತ್ತು ಡೇಡ್ ಕ್ರಿಶ್ಚಿಯನ್ ಸ್ಕೂಲ್.
ಇತರ ಪ್ರಮುಖ ಪತ್ರಿಕೆಗಳೆಂದರೆ, ಬ್ರಿಕೆಲ್ ಪ್ರಧಾನ ಕಛೇರಿಯಾಗಿರುವ ಮಿಯಾಮಿ ಟುಡೆ , ಮಿಡ್ ಟೌನ್ ನ್ನು ಪ್ರಧಾನ ಕಛೇರಿಯಾಗುಳ್ಳ ಮಿಯಾಮಿ ನ್ಯೂ ಟೈಮ್ಸ್ , ಮಿಯಾಮಿ ಸನ್ ಪೋಸ್ಟ್ , ಸೌತ್ ಫ್ಲೋರಿಡಾ ಬಿಸಿನೆಸ್ ಜರ್ನಲ್ , ಮಿಯಾಮಿ ಟೈಮ್ಸ್ , ಮತ್ತು ಬಿಸ್ಕೆನ್ ಬೋಲೆವರ್ಡ್ ಟೈಮ್ಸ್ . ಮಿಯಾಮಿಯ ಹೆಚ್ಚುವರಿ ಪತ್ರಿಕೆಯಾಗಿ ಸ್ಪ್ಯಾನಿಶ್ ಭಾಷೆಯ ಡಯರಿಯೋ ಲಾಸ್ ಅಮೇರಿಕಾಸ್ ಪ್ರಕಟವಾಗುತ್ತದೆ. ದಿ ಮಿಯಾಮಿ ಹೆರಾಲ್ಡ್ ಮಿಯಾಮಿಯ ಮೊದಲ ಪತ್ರಿಕೆಯಾಗಿದ್ದು, ಒಂದು ದಶಲಕ್ಷಕ್ಕೂ ಅಧಿಕ ಓದುಗರನ್ನು ಹೊಂದಿದೆ. ಇದರ ಪ್ರಧಾನ ಕಚೇರಿ ಇರುವುದು ಡೌನ್ ಟೌನ್ ನ ಹೆರಾಲ್ಡ್ ಪ್ಲಾಜಾದಲ್ಲಿ. ಸ್ಥಳೀಯ ವಿಶ್ವವಿದ್ಯಾಲಯಗಳಿಂದ ಪ್ರಕಟವಾಗುವ, ವಿದ್ಯಾರ್ಥಿಗಳಿಗೆಂದೇ ಇರುವ ಪತ್ರಿಕೆಗಳೆಂದರೆ, ಫ್ಲೋರಿಡಾ ಅಂತರಾಷ್ಟ್ರೀಯ ವಿಶ್ವವಿದ್ಯಾಲಯದಿಂದ ಪ್ರಕಟವಾಗುವ ದಿ ಬೇಕನ್ , ದಿ ಯುನಿವರ್ಸಿಟಿ ಆಫ್ ಮಿಯಾಮಿಯ ದಿ ಮಿಯಾಮಿ ಹರಿಕೇನ್ , ಮಿಯಾಮಿ-ಡೇಡ್ ಕಾಲೇಜಿನ ದಿ ಮೆಟ್ರೋಪಾಲಿಸ್ , ಬ್ಯಾರಿ ಯುನಿವರ್ಸಿಟಿಯ ದಿ ಬಕ್ಯಾನೀರ್ - ಮುಂತಾದವು. ಹಲವಾರು ನೆರೆ ಪ್ರದೇಶಗಳು ಸ್ಥಳೀಯ ಪತ್ರಿಕೆಗಳನ್ನು ಹೊಂದಿದ್ದು, ಕೆಲವನ್ನು ಹೆಸರಿಸಬಹುದಾದರೆ, ಕೋರಲ್ ಗೇಬಲ್ಸ್ ಟ್ರಿಬ್ಯೂನ್ , ಬಿಸ್ಕೆನ್ ಬೇ ಟ್ರಿಬ್ಯೂನ್ , ಮತ್ತು ಪಮೆಟ್ಟೋ ಬೇ ನ್ಯೂಸ್ .
ಮಿಯಾಮಿಯ ದಕ್ಷಿಣ ಭಾಗದಲ್ಲಿ, ಕೋರಲ್ ವೇ, ದಿ ರೋಡ್ಸ್, ಮತ್ತು ಕೊಕೊನಟ್ ಗ್ರೋವ್ ಗಳಿವೆ. ಕೋರಲ್ ವೇ, ಒಂದು ಐತಿಹಾಸಿಕ, ವಸತಿಕೇಂದ್ರವಾಗಿದ್ದು, ಇದನ್ನು ೧೯೯೨ರಲ್ಲಿ ನಿರ್ಮಾಣ ಮಾಡಲಾಗಿದೆ. ಇದು ಡೌನ್ ಟೌನ್ ನ್ನು ಕೋರಲ್ ಗೇಬಲ್ಸ್ ನೊಡನೆ ಜೋಡಿಸುತ್ತದೆಯಲ್ಲದೆಯೇ, ಹಲವಾರು ಪುರಾತನ ಗೃಹಗಳಿಗೆ, ವೃಕ್ಷಬೀದಿಗಳಿಗೆ ಆಶ್ರಯತಾಣವಾಗಿದೆ. ೧೮೨೫ರಲ್ಲಿ ಸ್ಥಾಪಿತವಾದ ಕೊಕೊನಟ್ ಗ್ರೋವ್ ನ ಡಿನ್ನರ್ ಕೀಯಲ್ಲಿಯೇ ಮಿಯಾಮಿಯ ಪುರಭವನ, ಕೊಕೊನಟ್ ಗ್ರೋವ್ ಪ್ಲೇ ಹೌಸ್, ಕೋಕೋವಾಕ್, ಹಲವಾರು ನೈಟ್ ಕ್ಲಬ್ ಗಳು, ಬಾರುಗಳು, ರೆಸ್ಟೋರಾಂಟುಗಳು, ಬೋಹೆಮಿಯನ್ ಶಾಪುಗಳು, ಇರುವುದು. ಇದಲ್ಲದೆ, ಅಲ್ಲಿನ ಕಾಲೇಜ್ ವಿದ್ಯಾರ್ಥಿಗಳು ತುಂಬಾ ಜನಪ್ರಿಯತೆ ಗಳಿಸಿಕೊಂಡಿದ್ದಾರೆ. ಇದೊಂದು ಐತಿಹಾಸಿಕ ನೆರೆ ನಗರವಾಗಿದ್ದು, ಇಕ್ಕಟ್ಟಾದ, ತಿರುವು ರಸ್ತೆಗಳನ್ನು ಮತ್ತು ದಟ್ಟ ವೃಕ್ಷಮಂಟಪಗಳನ್ನು ಹೊಂದಿದೆ. ಕೊಕೊನಟ್ ಗ್ರೋವಿನಲ್ಲಿ ಹಲವಾರು ಉದ್ಯಾನಗಳು, ಹೂದೋಟಗಳು ಇವೆ. ಅವುಗಳಲ್ಲಿ ಕೆಲವು, ವಿಲ್ಲಾ ವಿಕಾಯ, ದಿ ಕ್ಯಾಮ್ಪಂಗ್, ದಿ ಬರ್ನ್ಯಾಕಲ್ ಹಿಸ್ಟಾರಿಕ್ ಸ್ಟೇಟ್ ಪಾರ್ಕ್ ಹಾಗೂ ಇಲ್ಲಿ ಕೊಕೊನಟ್ ಗ್ರೋವ್ ಸಭಾಭವನವೂ ಇದೆ. ಇದರ ಜೊತೆಗೆ, ದೇಶದ ಅತಿ ಪ್ರತಿಷ್ಟಿತ ಪಾಠಶಾಲೆಗಳು, ಅಸಂಖ್ಯಾತ ಐತಿಹಾಸಿಕ ಗೃಹಗಳು, ಮತ್ತು ಎಸ್ಟೇಟುಗಳಿವೆ.
೧೯೭೦ರ ಆರಂಭದ ಹೊತ್ತಿಗೆ, ರೆಕಾರ್ಡ್ಸ್ ನೊಂದಿಗೆ, ಮಿಯಾಮಿ ಡಿಸ್ಕೋ ನೃತ್ಯ ಪ್ರಕಾರವು ಬೆಳಕಿಗೆ ಬಂದಿತು. ಇದು ಮ್ಯೂಸಿಕ್ ಮತ್ತು ಸನ್ ಶೈನ್ ಬ್ಯಾಂಡ್ ಮ್ಯೂಸಿಕ್ ನ್ನು ಪ್ರಸ್ತುತಪಡಿಸುತ್ತದೆ. ಹೆಚ್ಚು ಜನಪ್ರಿಯ ಗೀತೆಗಳೆಂದರೆ, "ಗೆಟ್ ಡೌನ್ ಟುನೈಟ್", ಮತ್ತು " ಶೇಕ್ ಯುವರ್ ಬ್ಯೂಟಿ", ದಟ್ಸ್ ದಿ ವೇ ಇ ಲೈಕ್ ಇಟ್", ಅಂಡ್ ದಿ ಲ್ಯಾಟಿನ್ ಅಮೇರಿಕನ್ ಡಿಸ್ಕೋ ಗ್ರೂಪ್, ಫಾಕ್ಸಿ , ತಮ್ಮ ಒಂದೊಂದೇ ಜನಪ್ರಿಯ ಗೀತೆಗಳಾದ "ಗೆಟ್ ಆಫ್", "ಹಾಟ್ ನಂಬರ್" ಗಳಿಂದ ಹೆಚ್ಚು ಪ್ರಸಿದ್ಧಿ ಪಡೆದಿವೆ. ಮಿಯಾಮಿ ನಗರದವರೇ ಆಗಿದ್ದ ಜಾರ್ಜ್ ಮೆಕ್ ಕ್ರೇ ಮತ್ತು ಟೆರಿ ಡೆ ಸ್ಯಾರಿಯೋ, ೧೯೭೦ರ ಡಿಸ್ಕೋ ಯುಗದ ಹೊತ್ತಿಗೆ ತುಂಬಾ ಜನಪ್ರಿಯ ಗಾಯಕರೆಂದು ಹೆಸರು ಪಡೆದಿದ್ದರು. ೧೯೭೫ರಲ್ಲಿ ಮಿಯಾಮಿಗೆ ಬಂದ ಬೀ ಗೀಸ್ ಸಂಗೀತ ತಂಡ ಅಲ್ಲಿಯೇ ನೆಲೆಯೂರಿ, ಆಗಿನಿಂದಲೂ ಅಲ್ಲಿಯೇ ಇದ್ದಾರೆ. ಮಿಯಾಮಿ ಪ್ರಭಾವ ಗಾಢವಾಗಿದ್ದ, ಗ್ಲೋರಿಯಾ ಎಸ್ಟೆಫ್ಯಾನ್ ಮತ್ತು ಮಿಯಾಮಿ ಸೌಂಡ್ ಮಷಿನ್ ಗಳು ತಮ್ಮ ಕ್ಯೂಬನ್ ಸಂಗೀತದ ಎಳೆಯೊಡನೆ ಅತ್ಯಂತ ಜನಪ್ರಿಯ ಸಂಗೀತತಂಡಗಳೆನಿಸಿದ್ದವು. ೧೯೮೦ರಲ್ಲಂತೂ ಅವರ ಸಂಗೀತ ಪ್ರಕಾರಗಳಾಗಿದ್ದ "ಕಾಂಗಾ" ಮತ್ತು "ಬ್ಯಾಡ್ ಬಾಯ್ಸ್" ಗಳು ಯಶಸ್ಸಿನ ಉತ್ತುಂಗದಲ್ಲಿದ್ದವು.
ಮಿಯಾಮಿಯ ಸಮಶೀತೋಷ್ಣ ಹವಾಗುಣ ವರ್ಷಪೂರ್ತಿ ಹಲವಾರು ಚಟುವಟಿಕೆಗಳನ್ನು ಹಮ್ಮಿಕೊಳ್ಳುವಂತೆ ಅನುಕೂಲಕರವಾಗಿರುತ್ತದೆ. ಈ ನಗರದ ತುಂಬಾ ಕೊಳಗಳು, ಸರೋವರಗಳು, ನದಿಗಳು, ಕಡಲ ತೀರಗಳು, ಕಾಲುವೆಗಳು ಕಂಡು ಬರುತ್ತವೆ. ಅಟ್ಲಾಂಟಿಕ್ ಮಹಾಸಾಗರವಂತೂ ದೋಣಿಯಾನಕ್ಕೆ, ನೌಕಾವಿಹಾರಕ್ಕೆ, ಹವ್ಯಾಸೀ ಮೀನುಗಾರರಿಗೆ ಮತ್ತು ಇತರ ಹಲವಾರು ಹೊರಾಂಗಣ ಚಟುವಟಿಕೆಗಳಿಗೆ ಸ್ವರ್ಗಸದೃಶವಾಗಿದೆ. ಬಿಸ್ಕೆನ್ ಬೇ ಅಸಂಖ್ಯಾತ ಹವಳದ ದಂಡೆಗಳನ್ನು ಹೊಂದಿದ್ದು, ಈಜುಗಾರರಿಗೆ ಸ್ನಾರ್ಕ್ಲಿಂಗ್ ಮತ್ತು ಸ್ಕಬ್ ಡೈವಿಂಗ್ ಮಾಡಲು ಜನಪ್ರಿಯ ತಾಣವಾಗಿದೆ. ನಗರದೆಲ್ಲೆಡೆ ಒಟ್ಟು ೮೦ ಉದ್ಯಾನಗಳು ಮತ್ತು ಪಾರ್ಕುಗಳು ಇವೆ. ಅತಿ ವಿಶಾಲವಾದ, ಜನಪ್ರಿಯ ಉದ್ಯಾನಗಳೆಂದರೆ, ಬೇಫ್ರಂಟ್ ಪಾರ್ಕ್ ಅಂಡ್ ಬೈಸೆಂಟೆನ್ನಿಯಲ್ ಪಾರ್ಕ್(ಈ ಉದ್ಯಾನಗಳು ಡೌನ್ ಟೌನ್ ನ ಹೃದಯಭಾಗದಲ್ಲಿ, ಅರೆನಾದ ಅಮೇರಿಕನ್ ಏರ್ ಲೈನ್ಸ್ ಗೆ ಮತ್ತು ಬೇಸೈಡ್ ಮಾರ್ಕೆಟ್ ಪ್ಲೇಸ್ ಗೆ ಸಮೀಪದಲ್ಲಿ ಇವೆ), ಫೇರ್ಚೈಲ್ಡ್ ಟ್ರಾಪಿಕಲ್ ಬೋಟಾನಿಕ್ ಗಾರ್ಡನ್, ಕೀ ಬಿಸ್ಕೆನ್, ಕ್ರ್ಯಾಂಡನ್ ಪಾರ್ಕ್ ಮತ್ತು ಬಿಲ್ ಬ್ಯಾಗ್ಸ್ ಕೇಪ್ ಫ್ಲೋರಿಡಾ ಸ್ಟೇಟ್ ಪಾರ್ಕ್, ಮಾರ್ನಿಂಗ್ ಸೈಡ್ ಪಾರ್ಕ್, ಪೇಸ್ ಪಾರ್ಕ್, ಟ್ರಾಪಿಕಲ್ ಪಾರ್ಕ್, ವರ್ಜೀನಿಯಾ ಕೀ, ಮತ್ತು ವ್ಯಾಟ್ಸನ್ ಐಲ್ಯಾಂಡ್.
ಮಿಯಾಮಿಯ ಭಾಷೆಯು ವಿಶಿಷ್ಟ ಉಚ್ಚಾರದ ಶೈಲಿಯನ್ನು ಹೊಂದಿದ್ದು, ಅತ್ಯಧಿಕವಾಗಿ ಬಳಕೆಯಲ್ಲಿರುವ ಇದನ್ನು 'ಮಿಯಾಮಿ ಆಕ್ಸೆಂಟ್' ಎಂದೇ ಕರೆಯಲಾಗುತ್ತದೆ. ಪ್ರಾಯಶಃ ಎರಡನೆಯ ಅಥವಾ ಮೂರನೆಯ ಪೀಳಿಗೆಯ ಹಿಸ್ಪಾನಿಕ್ ಜನಾಂಗದವರಿಂದ ಮೊದಲು ಬಳಕೆಯಾದ ಈ ಶೈಲಿಯ ಮೊದಲ ಭಾಷೆಯೇ ಇಂಗ್ಲಿಷ್. ಈಶಾನ್ಯ ಮಿಯಾಮಿಯಲ್ಲಿನ ಉಚ್ಚಾರ ಶೈಲಿಗೆ ಇದು ಬಹುತೇಕ ಹೋಲುತ್ತದೆಯಾದರೂ, ಸ್ಪ್ಯಾನಿಶ್ ಪ್ರಭಾವಿತ ಲಯವನ್ನೂ, ಉಚ್ಚಾರನೆಯನ್ನೂ ಹೊಂದಿದೆ. ಏನೇ ಆದರೂ ಮಿಯಾಮಿ ಉಚ್ಚಾರದ ಶೈಲಿಯು ಸ್ಪ್ಯಾನಿಶ್ ಉಚ್ಚಾರದ ಪ್ರಭಾವವಿರುವುದಲ್ಲ. ಹಿಸ್ಪಾನಿಕ್ ಆಳದವರೂ, ಸ್ಪ್ಯಾನಿಶ್ ಮಾತೃಭಾಷೆಯಲ್ಲದವರೂ ಕೂಡ ಮಿಯಾಮಿ ಉಚ್ಚಾರವನ್ನು ಸೊಗಸಾಗಿ ಮಾತನಾಡುತ್ತಾರೆ. ಮಿಯಾಮಿಯಲ್ಲೇ ಹುಟ್ಟಿ ಬೆಳೆದಿರುವವರಿಗೆ ಇದು ತುಂಬಾ ಸಾಮಾನ್ಯ ಸಂಗತಿ ಮತ್ತು ಹಿಸ್ಪಾನಿಕ್ ಜನರಲ್ಲದೆ, ಕಪ್ಪು ವರ್ಣೀಯರು, ಹಿಸ್ಪಾನಿಕ್ ಅಲ್ಲದವರೂ ಕೂಡಾ ತುಂಬಾ ಚೆನ್ನಾಗಿ ಈ ಉಚ್ಚಾರದಲ್ಲಿ ಮಾತಾಡುವುದನ್ನು ಕಾಣಬಹುದಾಗಿದೆ. ಆದರೂ, ಈ ಉಚ್ಚಾರ ಮಿಯಾಮಿಯಲ್ಲಿ ಇರುವವರಿಗೆಲ್ಲ ಬರುತ್ತದೆ ಎಂದು ಹೇಳಲಿಕ್ಕಾಗುವುದಿಲ್ಲ. ಕೆಲವು ಪ್ರದೇಶಗಳಲ್ಲಿ ಇದರ ಬಳಕೆ ಕಂಡು ಬಂದರೆ, ಮತ್ತೆ ಕೆಲವು ಕಡೆ ಇರುವುದಿಲ್ಲ.
ಮಿಯಾಮಿಯ ಉತ್ತರದ ಭಾಗದಲ್ಲಿ, ಮಿಡ್ ಟೌನ್ ಇದ್ದು, ಅದು ವೈವಿಧ್ಯತೆಯ ಜಿಲ್ಲೆ ಎಂದೇ ಹೆಸರಾಗಿದೆ. ಅಲ್ಲಿ ಹೆಚ್ಚಾಗಿ, ವೆಸ್ಟ್ಇಂಡಿಯನ್ನರು, ಹಿಸ್ಪಾನಿಕನ್ನರು, ಬೋಹೆಮಿಯನ್ನರು, ಕಲಾವಿದರು, ಮತ್ತು ಬಿಳಿಯರು ಇದ್ದಾರೆ. ಎಡ್ಜ್ ವಾಟರ್ ಮತ್ತು ವಿನ್ ವುಡ್ ಮಿಯಾಮಿಯ ಆಸುಪಾಸಿನ ಇತರ ಪ್ರದೇಶಗಳು. ಇವು ಅತಿ ಎತ್ತರದ, ವಾಸಯೋಗ್ಯ ಗೋಪುರ ಮಾದರಿಯ ಕಟ್ಟಡಗಳನ್ನು ಹೊಂದಿದ್ದು, ಅಡ್ರಿಎನ್ ಅರ್ಶ್ ಸೆಂಟರ್ ಫಾರ್ ದಿ ಪರ್ಫಾರ್ಮಿಂಗ್ ಆರ್ಟ್ಸ್ ನೆಲೆಯ ಸ್ಥಳವೂ ಆಗಿದೆ. ನಗರದ ಈಶಾನ್ಯ ಭಾಗ, ಮಿಡ್ ಟೌನ್, ದಿ ಡಿಸೈನ್ ಡಿಸ್ಟ್ರಿಕ್ಟ್, ಮತ್ತು ಅಪ್ಪರ್ ಈಸ್ಟ್ ಸೈಡ್ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಅತಿ ಶ್ರೀಮಂತ ಜನತೆ ವಾಸವಿದ್ದು, ೧೯೨೦ರಿಂದೀಚೆಗೆ ಅನ್ವೇಷಣೆಗೊಂಡ ಮನೆಗಳು ಮತ್ತು ೧೯೫೦ರಲ್ಲಿ ಶೋಧಿಸಲಾದ, ವಾಸ್ತುಶಿಲ್ಪ ಶಾಸ್ತ್ರ ಶೈಲಿಯ ಮಿಮೋ ಹಿಸ್ಟಾರಿಕ್ ಜಿಲ್ಲಾ ಮನೆಗಳು ಅಲ್ಲಿ ಕಂಡು ಬರುತ್ತವೆ. ಮಿಯಾಮಿಯ ಉತ್ತರದ ಭಾಗದ ಲಿಟಲ್ ಹೈಟಿಯಲ್ಲಿ, ಲಿರಿಕ್ ಥಿಯೇಟರ್ ಆಗಿರುವ ಓವರ್ ಟೌನ್ ನಲ್ಲಿ ಮತ್ತು ಲಿಬರ್ಟಿ ಸಿಟಿಯಲ್ಲಿ, ಗಣನೀಯ ಸಂಖ್ಯೆಯಲ್ಲಿ ಆಫ್ರೋ-ಅಮೇರಿಕನ್ ಮತ್ತು ಕೆರೀಬಿಯನ್ ಪ್ರಜೆಗಳು ವಲಸೆಬಂದು ನೆಲೆಗೊಂಡಿದ್ದಾರೆ.
ಫ್ಲೋರಿಡಾದಲ್ಲಿನ ಮಿಯಾಮಿ ನಗರಾಡಳಿತ ಸರಕಾರವು ಮೇಯರ್-ಸಿಟಿ ಕಮಿಷನರ್ ವ್ಯವಸ್ಥೆಯನ್ನು ಅನುಸರಿಸುತ್ತದೆ. ಮಿಯಾಮಿ ಸಿಟಿ ಕಮಿಷನ್ ಮುಖ್ಯವಾಗಿ ಐದು ಕಮಿಷನರುಗಳನ್ನು ಹೊಂದಿದ್ದು, ಅವರು ಜಿಲ್ಲೆಗೊಬ್ಬ ವ್ಯಕ್ತಿ ಮಾದರಿಯಲ್ಲಿ ಆರಿಸಿ ಬಂದವರಾಗಿರುತ್ತಾರೆ. ಮಿಯಾಮಿ ನಗರ ಮಸೂದೆಗಳನ್ನು ಪಾಸು ಮಾಡುವ, ನಿಯಮಾವಳಿಗಳನ್ನು ಅಳವಡಿಸಿಕೊಳ್ಳುವ ಮತ್ತು ನಗರವಿಡೀ ಜಾರಿಗೆ ಬರುವಂತಹ ಆಡಳಿತ ಬಲವನ್ನು ಹೊಂದಿದ್ದು, ಕಮಿಷನ್ನಿನ ಆಡಳಿತ ವಿಭಾಗದ ಜವಾಬ್ದಾರಿಯನ್ನೂ ಹೊತ್ತಿದೆ. ಮೊದಲು ಮೇಯರ್ ನನ್ನು ಆಯ್ಕೆ ಮಾಡಲಾಗುತ್ತದೆ ಮತ್ತು ನಂತರ ಅವರು ಸಿಟಿ ಮ್ಯಾನೇಜರ್ ಒಬ್ಬರನ್ನು ಆರಿಸಿಕೊಳ್ಳುತ್ತಾರೆ. ಪ್ರಸ್ತುತ ಮಿಯಾಮಿ ನಗರವು ಟೊಮಾಸ್ ರೀಗಲಾಡೋ ಎಂಬ ಮೇಯರ್ ಅವರಿಂದ ನಿರ್ವಹಿಸಲ್ಪಡುತ್ತಿದೆ. ಇತರ ಐವರು ಸಿಟಿ ಕಮಿಷನರುಗಳು ನಗರದ ಐದು ಜಿಲ್ಲೆಗಳ ಉಸ್ತುವಾರಿ ನೋಡಿಕೊಳ್ಳುತ್ತಾರೆ. ೩೫೦೦ ಪ್ಯಾನ್ ಅಮೇರಿಕನ್ ಡ್ರೈವ್ ಮಿಯಾಮಿ, ಫ್ಲೋರಿಡಾ ೩೩೧೩೩ನಲ್ಲಿರುವ ಪುರಭವನದಲ್ಲಿ, ಡಿನ್ನರ್ ಕೀಯ ಮೇಲಿರುವ ನೆರೆಜಿಲ್ಲೆ ಕೊಕೊನಟ್ ಗ್ರೋವ್ ಗಳಲ್ಲಿ ನಿಯಮಿತವಾಗಿ, ಕ್ರಮಬದ್ಧವಾಗಿ ಸಭೆಗಳು ನಡೆಯುತ್ತವೆ.
ಮಿಯಾಮಿಯನ್ನು ಸಾಧಾರಣವಾಗಿ ಉತ್ತರ, ದಕ್ಷಿಣ, ಪಶ್ಚಿಮ ಮತ್ತು ಡೌನ್ ಟೌನ್ ಎಂಬುದಾಗಿ ವಿಭಾಗಿಸಲಾಗಿದೆ. ಡೌನ್ ಟೌನ್ ಮಿಯಾಮಿಯು ನಗರದ ಹೃದಯಭಾಗವಾಗಿದ್ದು, ಭೌಗೋಳಿಕವಾಗಿ ನಗರದ ಪೂರ್ವದಲ್ಲಿದೆ. ನಗರದ ಈ ಭಾಗದಲ್ಲಿ ಬ್ರಿಕೆಲ್, ವರ್ಜೀನಿಯಾ ಕೀ, ವ್ಯಾಟ್ಸನ್ ಐಲ್ಯಾಂಡ್ ಮತ್ತು ಮಿಯಾಮಿ ಬಂದರುಗಳಿವೆ. ಡೌನ್ ಟೌನ್, ದಕ್ಷಿಣ ಫ್ಲೋರಿಡಾದ ಪ್ರಮುಖ ವ್ಯಾಪಾರೀ ಜಿಲ್ಲಾಕೇಂದ್ರವಾಗಿದ್ದು, ಅತ್ಯಂತ ಪ್ರಭಾವೀ ವ್ಯಾಪಾರೀ ಜಿಲ್ಲೆಯೆಂದು ಹೆಸರು ಗಳಿಸಿದೆ. ಬ್ರಿಕೆಲ್ ಅವೆನ್ಯೂ ಸೇರಿದಂತೆ ಅಮೇರಿಕಾದ ಅತಿ ಹೆಚ್ಚು ಸಂಖ್ಯೆಯ ಅಂತರಾಷ್ಟ್ರೀಯ ಬ್ಯಾಂಕುಗಳು ಇರುವುದು ಡೌನ್ ಟೌನ್ ನಲ್ಲಿಯೇ. ಪ್ರಮುಖ ಬ್ಯಾಂಕುಗಳು, ನ್ಯಾಯಾಲಯಗಳು, ಕೇಂದ್ರ ಹಣಕಾಸು ಸಂಸ್ಥೆಗಳು, ಸಾಂಸ್ಕೃತಿಕ ಮತ್ತು ಪ್ರವಾಸೋದ್ಯಮ ಸಂಸ್ಥೆಗಳು, ಶಾಲೆಗಳು, ಉದ್ಯಾನಗಳು, ಮತ್ತು ಅಲ್ಲಿ ನೆಲೆಯಾಗಿರುವ ಅಪಾರ ಜನಸ್ತೋಮ - ಇವೆಲ್ಲಕ್ಕೂ, ಡೌನ್ ಟೌನ್ ತವರಾಗಿದೆ. ಬಿಸ್ಬೇನ್ ಬೇಯನ್ನು ಹಾದುಹೊಗಿರುವ ಡೌನ್ ಟೌನ್ ನ ಪೂರ್ವ ಭಾಗವನ್ನೇ ಸೌತ್ ಬೀಚ್ ಎಂದು ಕರೆಯಲಾಗುತ್ತದೆ.
ಮಿಯಾಮಿ ನಗರವು ಅಥವಾ , ಅಮೇರಿಕ ಸಂಸ್ಥಾನಗಳಲ್ಲಿರುವ, ನೈಋತ್ಯಫ್ಲೋರಿಡಾದ, ಅಟ್ಲಾಂಟಿಕ್ ತೀರ ಪ್ರದೇಶದಲ್ಲಿರುವ ಅತ್ಯಂತ ಪ್ರಮುಖ ಮತ್ತು ದೊಡ್ಡ ನಗರವಾಗಿದೆ. ಫ್ಲೋರಿಡಾದ ಅತ್ಯಂತ ಪ್ರಖ್ಯಾತ ಪ್ರಾಂತವಾದ, ಮಿಯಾಮಿ ದೇಡ್ ಪ್ರಾಂತ್ಯದ ಆಸನ ಸ್ಥಳ ಎಂದೇ, ಮಿಯಾಮಿ ನಗರವನ್ನು ಗುರುತಿಸಲಾಗುತ್ತದೆ. ದಕ್ಷಿಣ ಫ್ಲೋರಿಡಾ ಮಹಾನಗರದ, ಪ್ರಮುಖ ಹಾಗೂ ಬಹುಮುಖ್ಯ ಪಟ್ಟಣವಾಗಿರುವ ಫ್ಲೋರಿಡಾದ ಜನಸಂಖ್ಯೆ ಸುಮಾರು ೫,೪೧೪,೭೧೨; ಇದು ಅಮೇರಿಕಾದ ೭ನೆಯ ಅತಿ ದೊಡ್ಡ ನಗರವಾಗಿದೆ. ನಗರೀಕೃತ ಮಿಯಾಮಿ ಜನವಸತಿ ಪ್ರದೇಶವು , ೨೦೦೦ದಲ್ಲಿನ ಜನಗಣತಿ ವರದಿಗಳ ಪ್ರಕಾರ, ೪,೯೧೯,೦೩೬ ಅಮೇರಿಕಾದ, ಐದನೆಯ ಅತ್ಯಂತ ದೊಡ್ಡ ಜನಸಂಖ್ಯೆಯುಳ್ಳ, ನಗರ ಪ್ರದೇಶವಾಗಿದೆ. ೨೦೦೮ರಲ್ಲಿ ಮಿಯಾಮಿ ನಗರ ಪ್ರದೇಶದ ಜನಸಂಖ್ಯೆಯು ೫,೨೩೨,೩೪೨ನ್ನು ತಲುಪಿತ್ತು. ಅಲ್ಲಿಗೆ ಅದು ಅಮೇರಿಕಾದ ನಾಲ್ಕನೆಯ ಅತಿ ದೊಡ್ಡ ಜನಸಂಖ್ಯೆಯುಳ್ಳ ನಗರವಾಗಿತ್ತು. ಇದೇ ಸಾಲಿನಲ್ಲಿ ನ್ಯೂಯಾರ್ಕ್, ಲಾಸ್ಎಂಜಲಿಸ್ ಮತ್ತು ಚಿಕಾಗೋ ನಗರಗಳೂ ಇದ್ದವು.
ಮಿಯಾಮಿಯು ಹೆಡ್ ಕ್ವಾರ್ಟರ್ಸ್ ಆಗಿರುವುದರ ಜೊತೆಗೆ, ಪ್ರಮುಖ ಉತ್ಪಾದನಾ ನಗರವಾಗಿಯೂ ಗುರುತಿಸಲ್ಪಡುತ್ತದೆ. ಟೆಲಿವಿಶನ್ ನೆಟ್ವರ್ಕ್, ರೆಕಾರ್ಡ್ ಲೇಬಲ್ ಕಂಪನಿಗಳು, ಬ್ರಾಡ್ಕಾಸ್ಟಿಂಗ್ ಮತ್ತು ಪ್ರೊಡಕ್ಷನ್ ಸೌಕರ್ಯಗಳು ಕೂಡ ಲಭ್ಯವಿವೆ. ಅವುಗಳಲ್ಲಿ, ಟೆಲಿಮುಂಡೋ, ಟೆಲಿ ಫ್ಯೂಚುರಾ, ಗಾಲಾವಿಶನ್, ಮೆಗಾ ಟಿವಿ, ಯುನಿವಿಶನ್, ಯುನಿವಿಶನ್ ಕಮ್ಯುನಿಕೇಶನ್ಸ್ ., ಯುನಿವರ್ಸಲ್ ಮ್ಯೂಸಿಕ್ ಲ್ಯಾಟಿನ್ ಎಂಟರ್ಟೆನ್ಮೆಂಟ್, ಇಂಟರ್ ನ್ಯಾಷನಲ್, ಮತ್ತು ಸನ್ ಬೀಮ್ ಟೆಲಿವಿಶನ್ ಪ್ರಮುಖವಾದವು. ೨೦೦೯ರಲ್ಲಿ ಯುನಿವಿಶನ್ ಮಿಯಾಮಿಯಲ್ಲಿ ನೂತನ ಯುನಿವಿಶನ್ ಪ್ರೊಡಕ್ಷನ್ ಸ್ಟೂಡಿಯೋಗಳನ್ನ ಸ್ಥಾಪಿಸುವ ಬಗ್ಗೆ ಯೋಜನೆಗಳನ್ನು ಪ್ರಕಟಿಸಿತ್ತು. ಯುನಿವಿಶನ್ ಸ್ಟೂಡಿಯೋದ ಹೆಡ್ ಕ್ವಾರ್ಟರ್ಸ್ ಆಗಿ ಮಿಯಾಮಿಯನ್ನೇ ಪರಿಗಣಿಸಲಾಗಿದ್ದು, ಮುಂಬರುವ ಯುನಿವಿಶನ್ ನ ಎಲ್ಲ ನಿರ್ಮಾಣಗಳನ್ನು, ಟೆಲಿವಿಶನ್ ಸಂಪರ್ಕಜಾಲಗಳನ್ನು ಅಲ್ಲಿಯೇ ನೋಡಿಕೊಳ್ಳಲಾಗುತ್ತದೆ.
೮೦ರ ಮತ್ತು ೯೦ರ ದಶಕದ ಮಿಯಾಮಿ ಬಾಸ್ ಸಂಗೀತವು ಹೈ-ಎನರ್ಜಿ ಸಂಗೀತ ಪ್ರಕಾರವಾಗಿ ಹೊರಹೊಮ್ಮಿ, ದೇಶಾದ್ಯಂತ, ಕುಣಿಯುವ ನೆಲ, ನಡೆಸುವ ಕಾರುಗಳಿಗೊಂದು ಮೆರುಗು ತಂದಿತ್ತು. ಮಿಯಾಮಿ ಬಾಸ್ ಸಂಗೀತವು ೨ ಲೈವ್ ಕ್ರ್ಯೂ , ೯೫ ಸೌತ್, ಟ್ಯಾಗ್ ಟೀಮ್, ೬೯ ಬಾಯ್ಸ್, ಕ್ವಾಡ್ ಸಿಟಿ , ಮತ್ತು ಫ್ರೀಕ್ ನ್ಯಾಸ್ಟಿ ಗಳಂತಹ ಸಂಗೀತ ದಿಗ್ಗಜ ಟ್ರೂಪ್ ಗಳನ್ನೂ ಹುಟ್ಟುಹಾಕಿದ ಖ್ಯಾತಿ ಹೊಂದಿದೆ. "ವ್ಹೂಂಪ್!" ಇದಕ್ಕೊಂದು ಉತ್ತಮ ನಿದರ್ಶನ. ೧೯೯೩ರ ಟ್ಯಾಗ್ ಟೀಮ್ ನ ದೇರ್ ಇಟ್ ಈಸ್, ೧೯೯೪ರ ೬೯ಬಾಯ್ಸ್ ಗುಂಪಿನ ಟೂಟ್ಸೀ ರಾಲ್, ೧೯೯೬ರ ಕ್ವಾಡ್ ಸಿಟಿ ನ "ಸಿ'ಮಾನ್ ಎನ್' ರೈಡ್ ಇಟ್ " ಗಳು ತುಂಬಾ ಜನಪ್ರಿಯತೆ ಗಳಿಸಿದ ಹಾಡುಗಳು. ಈ ಹಾಡುಗಳು ಅತ್ಯುತ್ತಮ ೧೦ ಹಾಡುಗಳ ಪೈಕಿ ಎಲ್ಲಕ್ಕೂ ಮೇಲೆ ಇದ್ದುವಲ್ಲದೇ, ಮಿಯಾಮಿ ಬಾಸ್ ಸಂಗೀತ ಪ್ರಕಾರಕ್ಕೆ ಒಂದು ಹೊಸ ಆಯಾಮವನ್ನೇ ನೀಡಿದವು.
ಸಮತಟ್ಟು ರೇಖೆಗಳ ಕೆಳಗೆ, ಬಿಸ್ಕೆನ್ ಅಕ್ವಿಫಾರ್ ಎಂಬ ನೈಸರ್ಗಿಕ, ಶುದ್ಧ ಕದಿಯುವ ನೀರಿನ ಸೆಲೆಯು ಉಂಟಾಗಿದ್ದು, ಅದು ಸದರ್ನ್ ಪಾಮ್ ಬೀಚ್ ಕಾಂಟಿ ಪ್ರದೇಶದಿಂದ ಫ್ಲೋರಿಡಾ ಬೇಯ ತನಕ ಚಾಚಿಕೊಂಡಿದೆ. ಮಿಯಾಮಿ ಸ್ಪ್ರಿಂಗ್ಸ್ ನಗರದ ಸುತ್ತಮುತ್ತಲಿನ ಪ್ರದೇಶ ಮತ್ತು ಹಿಯಾಲೆಹ್ ನಲ್ಲಂತೂ ಈ ನೀರಿನ ಚಿಲುಮೆ ಹೆಚ್ಚಿನ ಪ್ರಮಾಣದಲ್ಲಿ ಉಕ್ಕಿ ಹರಿಯುತ್ತದೆ. ದಕ್ಷಿಣ ಫ್ಲೋರಿಡಾ ಮಹಾನಗರದ ಹೆಚ್ಚಿನ ಭಾಗಕ್ಕೆ ಈ ಒರತೆಯೇ ಕುಡಿಯುವ ನೀರಿನ ಮೂಲವಾಗಿದೆ. ಈ ಅಕ್ವಿಫಾರ್ ನಿಂದಾಗಿ, ನಗರದ ಒಳಭಾಗದಲ್ಲಿ, ನೀರನ್ನು ಸೋಕದೆಯೇ, ನೆಲವನ್ನು ಅಗತ್ಯಕ್ಕಿಂತ ಹೆಚ್ಚು ಆಳಕ್ಕೆ ಅಗೆಯುವುದು ದುಸ್ಸಾಧ್ಯವಾಗಿದ್ದು, ಹಾಗೆ ಮಾಡಿದಲ್ಲಿ ಅದು ಭೂಗರ್ಭದ ನಿರ್ಮಾಣ ಕಾರ್ಯಗಳಿಗೆ ಧಕ್ಕೆ ಉಂಟು ಮಾಡುವಂಥದ್ದಾಗಿದೆ. ಇದೆ ಕಾರಣದಿಂದಾಗಿ, ಮಿಯಾಮಿಯ ಆಸುಪಾಸಿನ ಸಮೂಹ ಸಾರಿಗೆ ವ್ಯವಸ್ಥೆಗಳು ಭೂಭಾಗದಿಂದ ಮೇಲಕ್ಕಿವೆ ಅಥವಾ ಅವನ್ನು ಮೇಲಕ್ಕೆ ನಿರ್ಮಿಸಲಾಗಿದೆ.
ಮಿಯಾಮಿಯ ಸ್ಥಳೀಯ ಹಾಗೂ ಆಸುಪಾಸಿನ ಕಾಲೇಜುಗಳು ಮತ್ತು ವಿಶ್ವವಿದ್ಯಾಲಯಗಳು:
೨೦೦೧ರಿಂದಲೂ, ಮಿಯಾಮಿಯಲ್ಲಿ ನೂತನ ಶೈಲಿಯ ಕಟ್ಟಡಗಳ ನಿರ್ಮಾಣ ಕಾರ್ಯ ಹೆಚ್ಚಿನ ಪ್ರಗತಿಯಲ್ಲಿದ್ದು, ೫೦ಕ್ಕೂ ಹೆಚ್ಚು ನಿರ್ಮಾಣದ ಹಂತದಲ್ಲಿರುವ ಗಗನಚುಂಬಿ ಕಟ್ಟಡಗಳು ಹಾಗೂ ಬಹುಮಹಡಿ ಸಂಕೀರ್ಣಗಳಿವೆ. ಮಿಯಾಮಿಯ ಸ್ಕೈಲೈನ್ ನ್ನು ಅಮೇರಿಕಾದ ಮೂರನೆಯ, ಅತಿ ದೊಡ್ಡ ಹಾಗೂ ಅತ್ಯಾಕರ್ಷಕ, ಸ್ಕೈಲೈನ್ ಎಂದು ಗುರುತಿಸಲಾಗಿದೆ. ಮೊದಲನೆಯ ಸ್ಥಾನದಲ್ಲಿ ನ್ಯೂಯಾರ್ಕ್ ನಗರ ಮತ್ತು ಚಿಕಾಗೋ ನಗರಗಳು ಇವೆ. ಅಲ್ಮನಾಕ್ ಆಫ್ ಆರ್ಕಿಟೆಕ್ಚರ್ ಮತ್ತು ಡಿಸೈನ್ ಸಂಸ್ಥೆಯ ಸಮೀಕ್ಷೆಯ ಪ್ರಕಾರ ವಿಶ್ವದ ಅತಿ ಎತ್ತರದ ಕಟ್ಟಡಗಳ ಪೈಕಿ ಮಿಯಾಮಿ ೧೯ನೆಯ ಸ್ಥಾನದಲ್ಲಿದೆ. ಇಡೀ ಫ್ಲೋರಿಡಾ ರಾಜ್ಯದಲ್ಲಿಯೇ. ಮಿಯಾಮಿಯು ಎಂಟು, ಅತಿ ಎತ್ತರದ ಕಟ್ಟಡಗಳನ್ನು ಹೊಂದಿದೆ. ಇವುಗಳ ಪೈಕಿ, ಫೋರ್ ಸೀಸನ್ಸ್ ಹೋಟೆಲ್ ಮತ್ತು ಟವರ್ ಅತಿ ಎತ್ತರದ್ದಾಗಿದೆ.
ಇತ್ತೀಚಿನ ವರ್ಷಗಳಲ್ಲಿ ಮಿಯಾಮಿಯ ಸ್ಫೋಟಕ ಜನಸಂಖ್ಯೆಗೆ ಕಾರಣ, ದೇಶದೊಳಗಿನ ಆಂತರಿಕ ವಲಸೆ ಬರುವಿಕೆ ಮತ್ತು ಹೊರದೇಶಗಳಿಂದ ವಲಸೆ ಬರುವವರ ಸಂಖ್ಯೆಯಲ್ಲಿ ಹೆಚ್ಚಳ. ಮಿಯಾಮಿಯು ಹೆಚ್ಚಾಗಿ ಹಲವಾರು ಸಂಸ್ಕೃತಿಗಳನ್ನು ಹೆಣೆದು ಮಾಡಲಾದಂತಿರುವ ಸಾಂಸ್ಕೃತಿಕ ವರ್ಣಮಯ ನೆಲದ ಹಾಸೇ ಹೊರತು ಅಲ್ಲಿಂದಲ್ಲೇ ಒಡೆದು ಹೋಗುವ ಮಡಕೆಯ ಗುಣ ಅದಕ್ಕಿಲ್ಲ. ಅಲ್ಲಿನ ನಾಗರೀಕರಾದರೂ, ತಮ್ಮ ಸಂಸ್ಕೃತಿಯ ಬೇರುಗಳನ್ನು ಬಿಟ್ಟುಕೊಡದೇ ಸಾಧ್ಯವಾದಷ್ಟೂ ಅಲ್ಲಿನ ಮೂಲಸಂಸ್ಕೃತಿಯನ್ನು ನಂಬಿ ಜೀವಿಸುತ್ತಿದ್ದಾರೆ. ಮಿಯಾಮಿಯ ಸಮಸ್ತ ಸಾಂಸ್ಕೃತಿಕ ಬದುಕು, ಕೆರೀಬಿಯನ್ ಮತ್ತು ಇತರ ದ್ವೀಪಗಳಾದ ಜಮೈಕಾ, ಹೈಟಿ, ಟ್ರಿನಿಡಾಡ್ ಮತ್ತು ಟೊಬ್ಯಾಗೊ ಹಾಗೂ ದಿ ಬೆಹಮಾಸ್ ಮೂಲಗಳಿಂದ ಬಂದಂತಹ ಬಹುಸಂಖ್ಯಾತ ಲ್ಯಾಟಿನೋ ಮತ್ತು ಕಪ್ಪು ಜನಾಂಗದವರಿಂದಾಗಿ ಸಾಕಷ್ಟು ಪ್ರಭಾವಿತಗೊಂಡಿದೆ.
ಮಿಯಾಮಿಯಲ್ಲಿ ದೇಶದಲ್ಲಿಯೇ ಅತ್ಯಂತ ವಿಸ್ತೃತವಾದ ಮಾಧ್ಯಮ ಜಾಲ ಮತ್ತು ಮಾರುಕಟ್ಟೆಯಿದೆ. ಫ್ಲೋರಿಡಾದಲ್ಲಿಯೇ ಅದರ ಸ್ಥಾನ ಎರಡನೆಯದ್ದು. ಮಿಯಾಮಿಯು ಅನೇಕ ಪ್ರಮುಖ ದಿನಪತ್ರಿಕೆಗಳನ್ನು ಪ್ರಕಟಿಸುತ್ತದೆ. ಅವುಗಳಲ್ಲಿ ಹೆಚ್ಚು ಪ್ರಸಾರವಿರುವ, ಮುಖ್ಯ ಪತ್ರಿಕೆಯೆಂದರೆ, ದಿ ಮಿಯಾಮಿ ಹೆರಾಲ್ಡ್ . ಎಲ್ ನುಯೇವೋ ಹೆರಾಲ್ಡ್ , ಸ್ಪ್ಯಾನಿಶ್ ಭಾಷೆಯಲ್ಲಿ ಪ್ರಕಟಗೊಳ್ಳುವ, ಅತಿ ಹೆಚ್ಚು ಪ್ರಸಾರವುಳ್ಳ ಮತ್ತೊಂದು ದಿನಪತ್ರಿಕೆಯಾಗಿದೆ. ದಿ ಮಿಯಾಮಿ ಹೆರಾಲ್ಡ್ ಮತ್ತು ಎಲ್ ನುಯೇವೋ ಹೆರಾಲ್ಡ್ - ಎರಡೂ ಪತ್ರಿಕೆಗಳು ಸೌತ್ ಫ್ಲೋರಿಡಾದ ಅತ್ಯಂತ ಹೆಚ್ಚು ಜನಪ್ರಿಯ ಮತ್ತು ಪ್ರಸಾರವುಳ್ಳ, ಪ್ರಮುಖ ದಿನಪತ್ರಿಕೆಗಳಾಗಿದ್ದು, ಎರಡರ ಪ್ರಧಾನ ಕಛೇರಿಗಳು ಡೌನ್ ಟೌನ್ ಮಿಯಾಮಿಯ ಹೆರಾಲ್ಡ್ ಪ್ಲಾಜಾದಲ್ಲಿವೆ.
ನೃತ್ಯ ದೃಶ್ಯಾವಳಿಗಳಿಗೆ ವೇದಿಕೆಯಾಗಿದ್ದು, ಹಲವಾರು ವಿಂಟರ್ ಮ್ಯೂಸಿಕ್ ಕಾನ್ಫರೆನ್ಸ್ ಗಳಿಗೆ ಅವಕಾಶ ಕಲ್ಪಿಸಿ ಕೊಟ್ಟಿದೆ. ವಿಶ್ವದ ಅತಿ ದೊಡ್ಡ ಪ್ರಮಾಣದ ನೃತ್ಯ ಕಾರ್ಯಕ್ರಮವಾದ ಆಲ್ಟ್ರಾ ಮ್ಯೂಸಿಕ್ ಫೆಸ್ಟಿವಲ್ ಮತ್ತು ಅನೇಕ ಎಲೆಕ್ಟ್ರೋನಿಕಾ ಸಂಗೀತ ಆಧಾರಿತ ಕಾರ್ಯಕ್ರಮಗಳಿಗೆ ಮತ್ತು ಉತ್ಸವಗಳಿಗೆ ವೇದಿಕೆಯನ್ನು ಸೃಷ್ಟಿಸಿಕೊಟ್ಟಿದೆ. ನೆರೆಯ ಮಿಯಾಮಿ ಬೀಚ್ ನಲ್ಲಿಯೂ ಕೂಡ ಸ್ಪೇಸ್, ಮನ್ಶನ್, ಪಾರ್ಕ್ ವೆಸ್ಟ್, ಇಂಕ್, ಮತ್ತು ಕ್ಯಮಿಯೋಗಳಂತಹ ವಿಖ್ಯಾತ ನೈಟ್ ಕ್ಲಬ್ ಗಳು ಆಯೋಜಿತವಾಗಿರುತ್ತವೆ. ಮೈಕೊನೋಸ್, ಇಬೀಜಾ, ಮತ್ತು ಅಯಿಯಾ ನಾಪಾ ಸೇರಿದಂತೆ ಕ್ಲಬ್ ಲ್ಯಾಂಡ್ ನಂತಹ ಮನರಂಜನಾ ಸ್ಥಳಗಳಿಗೆ ಮಿಯಾಮಿ ಹೆಸರುವಾಸಿಯಾಗಿದೆ.
ಮಿಯಾಮಿಯು ಪ್ರಮುಖ ಫ್ಯಾಶನ್ ಕೇಂದ್ರವೂ, ರೂಪದರ್ಶಿಗಳ ತವರು ನಗರವೂ ಆಗಿದ್ದು, ಇಲ್ಲಿ ವಿಶ್ವದ ಪ್ರಮುಖ ಫ್ಯಾಶನ್ ಎಜೆನ್ಸಿಗಳಿವೆ ಇಲ್ಲಿ ಹಲವಾರು ಫ್ಯಾಶನ್ ಪ್ರದರ್ಶನಗಳು ಮತ್ತು ಸಮಾರಂಭಗಳು ಏರ್ಪಡುತ್ತವೆ. ಅದರಲ್ಲಿ, ವಿನ್ ವುಡ್ ಕಲಾಜಿಲ್ಲೆಯಲ್ಲಿ ವರ್ಷಕ್ಕೊಮ್ಮೆ ನಡೆಯುವ ಮಿಯಾಮಿ ಫ್ಯಾಶನ್ ವೀಕ್, ಮರ್ಸಿಡಿಸ್ ಬೆಂಜ್ ಫ್ಯಾಶನ್ ವೀಕ್ ಮಿಯಾಮಿಗಳು ಕೂಡ ಸೇರಿವೆ. ವಿಶ್ವದ ಅತಿ ದೊಡ್ಡ ಕಲಾ ಪ್ರದರ್ಶನಗಳಲ್ಲಿ ಮಿಯಾಮಿ ಕೂಡ ಒಂದು. ಅದಕ್ಕಿರುವ ಇನ್ನೊದು ಅಡ್ಡ ಹೆಸರೆಂದರೆ ಒಲಿಂಪಿಕ್ಸ್ ಆಫ್ ಆರ್ಟ್ ಅಥವಾ ಆರ್ಟ್ ಬೇಸಲ್ ಮಿಯಾಮಿ ಬೀಚ್. ಪ್ರತಿ ವರ್ಷ ಡಿಸೆಂಬರ್ ನಲ್ಲಿ ನಡೆಯುವ ಈ ಸಮಾರಂಭ ವಿಶ್ವದೆಲ್ಲೆಡೆಯಿಂದ ಸಾವಿರಾರು ಜನರನ್ನು ಸೆಳೆಯುತ್ತದೆ.
ಮಿಯಾಮಿ ನಗರವು ಹಲವಾರು ವಸ್ತು ಸಂಗ್ರಹಾಲಯಗಳಿಗೂ ಮುಖ್ಯ ತಾಣವಾಗಿದ್ದು, ಹೆಚ್ಚಿನವು ಡೌನ್ ಟೌನ್ ನಲ್ಲಿವೆ. ಪ್ರಮುಖ ವಸ್ತುಸಂಗ್ರಹಾಲಯಗಳೆಂದರೆ, ಬಾಸ್ ಮ್ಯೂಸಿಯಂ, ಕೋರಲ್ ಗೇಬಲ್ಸ್ ಮ್ಯೂಸಿಯಂ, ಫ್ರಾಸ್ಟ್ ಆರ್ಟ್ ಮ್ಯೂಸಿಯಂ, ಸದರ್ನ್ ಫ್ಲೋರಿಡಾದ ಹಿಸ್ಟಾರಿಕಲ್ ಮ್ಯೂಸಿಯಂ, ಫ್ಲೋರಿಡಾದ ಜ್ಯೂಯಿಶ್ ಮ್ಯೂಸಿಯಂ, ಲೋವೆ ಆರ್ಟ್ ಮ್ಯೂಸಿಯಂ, ಮಿಯಾಮಿ ಆರ್ಟ್ ಮ್ಯೂಸಿಯಂ, ಮಿಯಾಮಿ ಚಿಲ್ಡ್ರನ್ಸ್ ಮ್ಯೂಸಿಯಂ, ಮಿಯಾಮಿ ಸೈನ್ಸ್ ಮ್ಯೂಸಿಯಂ, ಮ್ಯೂಸಿಯಂ ಆಫ್ ಕಂಟೆಂಪೋರರಿ ಆರ್ಟ್, ವಿಕಾಯ ಮ್ಯೂಸಿಯಂ ಮತ್ತು ಉದ್ಯಾನಗಳು, ವೊಲ್ಫ್ಸೋನಿಯನ್- ಮ್ಯೂಸಿಯಂ, ಮತ್ತು ಮಿಯಾಮಿ ಸಾಂಸ್ಕೃತಿಕ ಕೇಂದ್ರ. ಇದು ಮಿಯಾಮಿ ಮುಖ್ಯ ಲೈಬ್ರರಿಯ ತಾಣವೂ ಹೌದು.
ಯುನಿಕಾರ್ಪೋರೇಟೆಡ್ ಮಿಯಾಮಿ-ಡೇಡ್ ಕಾಂಟಿ, ಹಿಯಾಲೆಹ್, ಬ್ರೌನ್ಸ್ ವಿಲ್ಲೆ, ಗ್ಲೇಡ್ ವ್ಯೂ, ವೆಸ್ಟ್ ಲಿಟಲ್ ರಿವರ್, ಎಲ್ ಪೋರ್ಟಲ್, ಮಿಯಾಮಿ ಶೋರ್ಸ್.
ಎಲ್ ಪೋರ್ಟಲ್, ವೆಸ್ಟ್ ಲಿಟಲ್ ರಿವರ್, ಎಲ್ ಪೋರ್ಟಲ್, ಯುನಿಕಾರ್ಪೋರೇಟೆಡ್ ಮಿಯಾಮಿ-ಡೇಡ್ ಕಾಂಟಿ.
ಗ್ಲೇಡ್ ವ್ಯೂ, ಬ್ರೌನ್ಸ್ ವಿಲ್ಲೆ, ಹಿಯಾಲೆಹ್, ಮಿಯಾಮಿ ಸ್ಪ್ರಿಂಗ್ಸ್, ಯುನಿಕಾರ್ಪೋರೇಟೆಡ್ ಮಿಯಾಮಿ-ಡೇಡ್ ಕಾಂಟಿ, ಕೋರಲ್ ಗೇಬಲ್ಸ್ ನಾರ್ತ್ ಬೇ ವಿಲೇಜ್, ಬಿಸ್ಕೆನ್ ಬೇ, ಮಿಯಾಮಿ ಬೀಚ್, ಅಟ್ಲಾಂಟಿಕ್ ಮಹಾಸಾಗರ.
ಕೇವಲ ಭೂಪ್ರದೇಶದ ವಿಷಯಕ್ಕೆ ಬಂದರೆ, ಮಿಯಾಮಿಯು ಅಮೇರಿಕಾದ ಯಾವುದೇ ಮಹಾನಗರಗಳ ಪೈಕಿ ಅತ್ಯಂತ ಕಡಿಮೆ ಭೂವಿಸ್ತೀರ್ಣವನ್ನು ಹೊಂದಿದ್ದು, ಕನಿಷ್ಠ ೨.೫ ದಶಲಕ್ಷ ಜನಸಂಖ್ಯೆಯ ಭೂವಸತಿ ಪ್ರದೇಶವಿದೆ. ದಿ ಸಿಟಿ ಪ್ರಾಪರ್ ಅಂತೂ ದಕ್ಷಿಣ ಫ್ಲೋರಿಡಾದ ೧೩ ಜನರ ಪೈಕಿ ಒಬ್ಬರಿಗೆ ನೆಲೆ ನೀಡುವ ನಗರವಾಗಿದೆ. ಇದರೊಂದಿಗೆ, ಮಿಯಾಮಿ-ಡೇಡ್ ಕಾಂಟಿಯ ಶೇಕಡಾ ೫೨ರಷ್ಟು ಜನ ಒಗ್ಗೂಡಿತ ನಗರಗಳಲ್ಲಿ ವಾಸಿಸುವುದಿಲ್ಲ. ಮಿಯಾಮಿ ಎರಡು ರಾಷ್ಟ್ರೀಯ ಉದ್ಯಾನವನಗಳನ್ನು ಗಾಡಿಯಲ್ಲಿ ಹೊಂದಿರುವ, ಅಮೇರಿಕಾದ ಏಕೈಕ ನಗರವಾಗಿದ್ದು, ಪಶ್ಚಿಮಕ್ಕೆ ಎವರ್ಗ್ಲೇಡ್ಸ್ ರಾಷ್ಟ್ರೀಯ ಉದ್ಯಾನವನ ಮತ್ತು ಪೂರ್ವಕ್ಕೆ ಬಿಸ್ಕೆನ್ ರಾಷ್ಟ್ರೀಯ ಉದ್ಯಾನವನವಿದೆ.
ಮಿಯಾಮಿಯಲ್ಲಿ, ಗುರುತಿಸಲಾದ, ಕೆಲ, ಕ್ರಿಯಾಶೀಲವಲ್ಲದ ತಂಡಗಳೆಂದರೆ, ಮಿಯಾಮಿ ಫ್ಲೋರಿಡಿಯನ್ಸ್ , ಮಿಯಾಮಿ ಮೆಟಾಡೋರ್ಸ್ , ಮಿಯಾಮಿ ಮನಟೀಸ್ , ಮಿಯಾಮಿ ಗ್ಯಟೋಸ್ , ಮಿಯಾಮಿ ಸ್ಕ್ರೀಮಿಂಗ್ ಈಗಲ್ಸ್ , ಮಿಯಾಮಿ ಸೀಹಾಕ್ಸ್ , ಮಿಯಾಮಿ ಸೋಲ್ , ಮಿಯಾಮಿ ಟೋರೋಸ್ , ಮಿಯಾಮಿ ಟ್ರಾಪಿಕ್ಸ್, , ಮಿಯಾಮಿ ಟ್ರಾಪಿಕ್ಸ್ , ಮತ್ತು ದಿ ಮಿಯಾಮಿ ಹೂಟರ್ಸ್ .
ದಿ ಮಿಯಾಮಿ ಫ್ಯೂಶನ್, ಒಂದು ಪ್ರಮುಖ, ನಿಷ್ಕ್ರಿಯ ಲೀಗ್ ಸಾಕರ್ ತಂಡವಾಗಿದ್ದು, ಬ್ರೋವರ್ಡ್ ಕಾಂಟಿಯ, ಲಾಕ್ ಹಾರ್ಟ್ ಸ್ಟೇಡಿಯಂ ನಲ್ಲಿ ಆಡಲಾಗಿತ್ತು.
ಫ್ಲೋರಿಡಾದ ಏಕೈಕ, ವೃತ್ತಿಪರ ಸಾಕರ್ ತಂಡವಾಗಿದ್ದು, ಟ್ರಾಪಿಕಲ್ ಪಾರ್ಕ್ ಸ್ಟೇಡಿಯಂನಲ್ಲಿ ಈ ಪಂದ್ಯಗಳು ನಡೆಯುತ್ತವೆ. ವಿಶ್ವ ಖ್ಯಾತಿಯ ಸಾಕರ್ ಆಟಗಾರ ರೋಮಾರಿಯೋಗೆ, ಮಾರ್ಚ್ ೨೦೦೬ರಲ್ಲಿ ಮಿಯಾಮಿಯು, ಒಂದು ವರ್ಷದ ಒಪ್ಪಂದಕ್ಕೆ ಸಹಿ ಹಾಕಿತ್ತು. ದಿ ಫ್ಲೋರಿಡಾ ಪ್ಯಾಂಥರ್ಸ್ ತಂಡವು ನೆರೆಯ ಬ್ರೋವರ್ಡ್ ಕಾಂಟಿಯಲ್ಲಿ, ಸಿಟಿ ಆಫ್ ಸನ್ರೈಸ್ ನಗರದ, ಬ್ಯಾಂಕ್ ಅಟ್ಲಾಂಟಿಕ್ ಸೆಂಟರ್ ನಲ್ಲಿಯೂ ಪಂದ್ಯವಾಡುತ್ತದೆ. ಪಾಸೋ ಫಿನೋ ಕುದುರೆಗಳಿಗೆ ಕೂಡ ಮಿಯಾಮಿ ಪ್ರಸಿದ್ಧ ತಾಣವಾಗಿದೆ. ಇಲ್ಲಿಯ ಟ್ರಾಪಿಕಲ್ ಪಾರ್ಕ್ ಇಕ್ವೆಸ್ಟ್ರಿಯನ್ ಸೆಂಟರ್ ನಲ್ಲಿ ರೇಸುಗಳು ನಡೆಯುತ್ತವೆ.